Βούτηξε από τον 5ο όροφο 19χρονος μαθητής πριν το κουδούνι στα Γιαννιτσά | ΔΗΜΟΚΡΑΤΙΑ\nΒούτηξε από τον 5ο όροφο 19χρονος μαθητής πριν το κουδούνι στα Γιαννιτσά\n29|05|2014 | 9:59\nΣυγκλονίζει το πανελλήνιο ο τραγικός επίλογος της ζωής ενός 18χρονου μαθητή στα Γιαννιτσά Πέλλας την πρώτη μέρα των πανελλαδικών εξετάσεων. Ο νεαρός έφυγε από το σπίτι του για να δώσει εξετάσεις, αλλά αντί για το σχολείο του κατευθύνθηκε σε μία νεοανεγειρόμενη οικοδομή και πήδηξε στο κενό από τον πέμπτο όροφο. Βαριά τραυματισμένος διακομίστηκε στο νοσοκομείο, αλλά κατά τη μεταφορά του στη Θεσσαλονίκη ξεψύχησε μέσα στο ασθενοφόρο.\nΗ τραγική υπόθεση έχει προκαλέσει σοκ στην τοπική κοινωνία, βυθίζοντας στο πένθος την εκπαιδευτική κοινότητα. Κανένας δεν μπορεί να διανοηθεί πώς ο νεαρός αποφάσισε να βάλει τέλος στη ζωή του. Κάτοικοι των Γιαννιτσών αποδίδουν στο άγχος των εξετάσεων την απόφαση του νεαρού να αυτοκτονήσει, ωστόσο κανείς δεν μπορεί να πει με σιγουριά τι τον οδήγησε στην τραγική απόφαση. Η Αστυνομία παίρνει καταθέσεις από το οικογενειακό και φιλικό περιβάλλον του παιδιού προσπαθώντας να ρίξει φως στα αίτια.\nΟι πρώτες έρευνες φέρνουν στην επιφάνεια μια τραγική οικογενειακή ιστορία. Η μητέρα του είναι τυφλή και ο πατέρας του αντιμετωπίζει προβλήματα όρασης. Στις αυτοδιοικητικές εκλογές ήταν και υποψήφιος δημοτικός σύμβουλος, όμως ο συνδυασμός που συμμετείχε δεν κατάφερε να εκλεγεί.\nΟι αστυνομικές Αρχές εξετάζουν αν η πίεση που δημιουργείται μοιραία σε όλα τα παιδιά την περίοδο των εξετάσεων σε συνδυασμό με τα προβλήματα υγείας των γονιών του οδήγησαν το παιδί στην αυτοκτονία.\nΚαθηγητές του 18χρονου έλεγαν πάντως ότι ο μαθητής δεν έδειχνε να έχει ιδιαίτερο ενδιαφέρον για τις εξετάσεις ούτε είχε εκφράσει κάποιο πρόβλημα, ζητώντας τη βοήθεια του ψυχολόγου που διαθέτει το σχολείο του.\nΗ τραγωδία εκτυλίχθηκε στις 7.30 χθες το πρωί. Λίγο προτού φτάσει στο σχολείο ο 19χρονος έστριψε σε ένα στενό και ανέβηκε σε μία νεοανεγειρόμενη οικοδομή. Από τον 5ο όροφο πήδησε στο έδαφος με συνέπεια να τραυματιστεί βαρύτατα. Οσοι τον αντίκρισαν τα έχασαν από τη σοβαρότητα της κατάστασής του. Με ασθενοφόρο το παιδί διακομίστηκε στο νοσοκομείο της πόλης, αλλά εκεί κρίθηκε απαραίτητο να διακομισθεί εσπευσμένα σε νοσοκομείο της Θεσσαλονίκης. Καθ’ οδόν για το Ιπποκράτειο ο νεαρός υπέκυψε στα τραύματά του. «Ο μαθητής ήταν πολυτραυματίας. Εφερε κατάγματα στον θώρακα, στους πνεύμονες, στο κεφάλι και είχε ανοιχτή λεκάνη» είπε η διοικήτρια του ΕΚΕΠΥ Βορείου Ελλάδος Τζίνα Λεπτοκαρίδου.


Αναγκαία η ελάφρυνση του ελληνικού χρέους, δηλώνει ο Ντράγκι\nΔευ. 18 ΙΑΝ 21 03:33\n11.10.2015 - 08:52\n«Έχουμε εκφράσει ανησυχίες σχετικά με την τρέχουσα βιωσιμότητά του χρέους, θα πρέπει να υπάρξει ένα στοιχείο ελάφρυνσής του» δηλώνει ο πρόεδρος της Ευρωπαϊκής Κεντρικής Τράπεζας, Μάριο Ντράγκι.\nΜιλώντας στην Καθημερινή της Κυριακής, ο ευρωπαίος κεντρικός τραπεζίτης καλεί την Ελλάδα να προχωρήσει τις μεταρρυθμίσες που προβλέπονται από το τρίτο πρόγραμμα διάσωσης, προκειμένου να ανοίξει ο δρόμος για την ανακεφαλαιοποίηση των τραπεζών και η συζήτηση για την ελάφρυση του χρέους.\nΟ κ. Ντράγκι αναφέρει ακόμη ότι η δεύτερη δόση από τα κεφάλαια για την ανακεφαλαιοποίηση των ελληνικών τραπεζών, ύψους 15 δισ. ευρώ, θα εκταμιευθούν μετά την ολοκλήρωση της πρώτης αξιολόγησης, και πάντως όχι αργότερα από τις 15 Νοεμβρίου.\nΟι δηλώσεις του Μάριο Ντράγκι έρχονται μετά τις χθεσινές παρεμβάσεις του επικεφαλής του Eurogroup Γερούν Ντάισελμπλουμ και του επικεφαλής Ευρωπαϊκου Τομέα του ΔΝΤ, Πολ Τόμσεν.\nΑπό την πλευρά του ο Γ.Ντάισελμπλουμ άνοιξε τη συζήτηση για το ελληνικό χρέος θέτοντας το όριο του 15% του ΑΕΠ για την ετήσια εξυπηρέτησή του.\nΣε συνέντευξή του στο Reuters, ανέφερε πως υπάρχει «ευρεία συναίνεση για τη μέθοδο που πρέπει να επιλέξουμε» για την ελάφρυνση του ελληνικού χρέους, η οποία έγκειται «στο να εξετάσουμε τις ετήσιες χρηματοδοτικές ανάγκες για το κρατικό χρέος».\n«Φαίνεται, κατά δεύτερον, να υπάρχει ευρεία συναίνεση πως ένα καλό μέτρο θα ήταν να τεθεί όριο στο 15%, κατά μέγιστο, του ΑΕΠ» είπε.\nΑργότερα χθες, Παρασκευή, ο Πολ Τόμσεν επανέλαβε ότι το χρέος της Ελλάδας έχει γίνει μη βιώσιμο και προέτρεψε τους Ευρωπαίους να προχωρήσουν σε μία γενναία ελάφρυνσή του, καθώς, όπως είπε, οι μεταρρυθμίσεις από μόνες τους δεν αρκούν. Ξεκαθάρισε ότι χωρίς ελάφρυνση του χρέους, το ΔΝΤ δεν θα συμμετάσχει χρηματοδοτικά στο νέο πρόγραμμα.\nΤο μεγαλύτερο τμήμα του ελληνικού χρέους, υπενθυμίζεται, διακρατείται πλέον από φορείς της Ευρωζώνης, και οι πρώτες αποπληρωμές των δανείων διάσωσης τοποθετούνται στο 2022 - οπότε, υποστηρίζει το Eurogroup, το βάρος είναι διαχειρίσιμο.


Τι σχέση έχει η νέα εμφάνιση της Γιουβέντους με την Ηλεκτροκίνηση '); });\nΓΙΑΝΝΗΣ ΛΗΜΝΑΙΟΣ 22.05.2022 | 11:39\nΗ νέα εμφάνιση της Γιουβέντους για τη σαιζόν 2022-2023 DANIELE BADOLATO - JUVENTUS FC/JUVENTUS FC VIA GETTY IMAGES\nΓια τη νέα σαιζόν 2022-2023, η εμφάνιση της Γιουβέντους έχει άρρηκτη σχέση με την νέα εξηλεκτρισμένη εποχή του αυτοκινήτου.\nΤην εμφάνιση με την οποία θα αγωνιστεί τη επόμενη σαιζόν 2022-2023 παρουσίασε η Γιουβέντους. Η νέα εμφάνιση της “Γηραιάς Κυρίας” έχει έντονη ενέργεια… ηλεκτροκίνησης!\nΜε τη γραφική απεικόνιση του κεραυνού, η νέα εμφάνιση της επικοινωνεί τη φιλοσοφία “Zero Emisison Freedom” της Jeep, που είναι χορηγός της Ιταλικής ομάδας. Μάλιστα, το στοιχείο του κεραυνού βρίσκεται και στο λογότυπο της Αμερικανικής μάρκας που φέτος κλείνει τα 80 χρόνια ιστορίας.\nΠροφανώς η Jeep θέλει να τονίσει με αυτόν τον τρόπο τις δυνατότητες αμιγώς ηλεκτρικής κίνησης που ήδη προσφέρουν όλα τα επιβατικά μοντέλα της μάρκας με τις plug-in hybrid εκδόσεις τους, από τα Renegade και Compass, μέχρι το Wrangler. Στο άμεσο μέλλον άλλωστε, η διάθεση του νέου Grand Cherokee 4xe, αλλά και του πρώτου αμιγώς ηλεκτρικού SUV στην ιστορία της Jeep, θα δώσουν συνέχεια στο πλάνο εξηλεκτρισμού της μάρκας, η οποία στοχεύει μέχρι το 2030 το 100% των πωλήσεων της στην Ευρώπη να αποτελείται από εξηλεκτρισμένα μοντέλα.\nΝα θυμίσουμε τέλος πως, η συνεργασία της Jeep με τη Γιουβέντους ξεκίνησε τη σαιζόν 2012-2013 και από τότε συνεχίζεται αδιάλειπτα.\nTAGS JEEP ΗΛΕΚΤΡΙΚΑ ΑΥΤΟΚΙΝΗΤΑ ΓΙΟΥΒΕΝΤΟΥΣ


PHIL LYNOTT: SONGS FOR WHILE I’M AWAY (Emer Reynolds interview) - Rock Hard Greece Συνεντεύξεις Rock Hard Greece\nArtists, Κώστας Τσιρανίδης\nΤο βιογραφικό ντοκιμαντέρ που εξερευνά τη ζωή και τη μουσική του ηγέτη των ΤΗΙΝ LIZZY και παγκόσμιου rock ειδώλου Phil Lynott, με τίτλο “ Phil Lynott: Songs For While I’m Away” πρόκειται να προβληθεί στην χώρα μας, στο πλαίσιο του Gimme Shelter Film Festival, την 11η Ιουνίου στην Τεχνόπολη του Δ. Αθηναίων στο Γκάζι, μετά από κάμποσες αναβολές λόγω της πανδημίας. Ο Κώστας Τσιρανίδης επικοινώνησε για λογαριασμό του Rock Hard με την βραβευμένη σκηνοθέτρια Emer Reynolds, που επιμελήθηκε το εν λόγω έργο, για να μας προσφέρει μία εκ των έσω εικόνα της ιστορίας που ανέβασε με τους συνεργάτες της στην μεγάλη οθόνη για τον τεράστιο και αξέχαστο Phil Lynott.\nΓεια σου Emer! Είμαι ο Κώστας Τσιρανίδης από το ελληνικό Rock Hard.\nΕλπίζω να είσαι καλά. Ως φανατικός οπαδός των THIN LIZZY είμαι ενθουσιασμένος που έχω την ευκαιρία να μιλήσω μαζί σου για το νέο βιογραφικό ντοκιμαντέρ σχετικά με τον Phil Lynott, “Songs For While I’m Away”. Πως είναι τα πράγματα αυτό τον καιρό; Άλλαξε η καθημερινότητα σου με τον κορωνοϊό; Φαντάζομαι ότι η κατάσταση στην Ιρλανδία εν μέσω της πανδημίας είναι μία πρόκληση, τουλάχιστον, για την μουσική βιομηχανία και την βιομηχανία του θεάματος.\nΝαι, εδώ όπως και παντού, έχουμε ζοριστεί πολύ με τις επιπτώσεις της πανδημίας και τα κρούσματα παραμένουν σε υψηλά επίπεδα, παρά τις προσπάθειες που καταβάλλονται. Η ζωή έχει αλλάξει πολύ, για πολλούς. Η κινηματογραφική βιομηχανία έχει ανακάμψει κάπως, καθώς δημιουργήθηκαν και μπήκαν σε εφαρμογή πρωτόκολλα που επιτρέπουν πλέον την ασφαλή διεξαγωγή της κινηματογράφησης και έτσι ξεκίνησαν πάλι τα γυρίσματα σε διαφημίσεις, τηλεόραση και κινηματογράφο, αν και με περιορισμούς, κάτι που είναι πολύ καλό.\nΠως δημιουργήθηκε η ιδέα για ένα σύγχρονο ντοκιμαντέρ για τον Phil Lynott και τους THIN LIZZY; Ποιος ήταν ο αποφασιστικός παράγοντας που σε κινητοποίησε να το σκηνοθετήσεις;\nΜε προσέγγισε ο Alan Maher, ένας από τους παραγωγούς του φιλμ, αμέσως μετά το πέρας της προώθησης και την προβολή της τελευταίας μου (τότε) δουλειάς “The Farthest” (2017). Καθώς ο Alan εξέταζε την πιθανότητα να κάνει ένα θεματικό ντοκιμαντέρ σχετικά με τον Philip, μαζί με την Eagle Rock και τους διαχειριστές της κληρονομιάς του Phil, έμαθε ότι είμαι μεγάλη fan των THIN LIZZY. Όταν με ρώτησε αν θα ενδιαφερόμουν να αναπτύξω αυτή την ιδέα του, ξετρελάθηκα! Ήταν και εξακολουθεί να είναι ένα project-όνειρο για μένα. Για μία fan των LIZZY σαν κι εμένα, που τους ακούω σχεδόν όλη μου την ζωή, το να έρθω τόσο κοντά με τον Phil και την μουσική του, μέσω των ανθρώπων που ήταν στην ζωή του και να προσπαθήσω να διακρίνω πράγματα πίσω από την πανίσχυρη εικόνα που έβγαζε προς τα έξω, ήταν κάτι το σαγηνευτικό και συναρπαστικό.\nΟ Phil Lynott παραμένει, έως και τις μέρες μας, μία εξαιρετικά δημοφιλής φιγούρα στο συλλογικό υποσυνείδητο των οπαδών του hard rock. Εσύ πως ήρθες για πρώτη φορά σε επαφή με την ζωή του και το έργο του;\nΈνας πρώην φίλος μου με έφερε σε επαφή με την μουσική των THIN LIZZY, κατά την εφηβεία μου. Περνούσαμε ώρες παρέα δίπλα στο στερεοφωνικό, αναλύοντας τα άλμπουμ, αποδομώντας το νόημα των στίχων και συζητώντας για τα αγαπημένα μας τραγούδια. Φυσικά, αυτή η εικόνα ήταν κάτι το σύνηθες για τους περισσότερους έφηβους στο Δουβλίνο εκείνη την εποχή. Ο Philip είναι ένας τεραστίων διαστάσεων τοπικός ήρωας και όλοι είχαν γράψει το θρυλικό λογότυπο των THIN LIZZY στις σχολικές τους τσάντες! Τους είδα στο RDS (Royal Dublin Society) Arena, στην τελευταία τους εμφάνιση στο Δουβλίνο, το 1983 και αυτή η συναυλία έχει χαραχτεί στην καρδιά μου. Το συγκρότημα ήταν τόσο εντυπωσιακό και δυνατό, ο Phil ήταν τόσο χαρισματικός και ο κόσμος ήταν έκθαμβος επειδή δεν πίστευε ότι δεν θα έβλεπαν τους THIN LIZZY ποτέ ξανά.\nΈχεις κάποιο αγαπημένο τραγούδι, άλμπουμ και line-up από τους THIN LIZZY;\nΈχω πάρα πολλά αγαπημένα τραγούδια για να επιλέξω μόνο ένα! Η προτίμηση αλλάζει σε καθημερινή βάση, μην σου πω ανά ώρα! Ωστόσο, αυτό που με τραβάει να το ακούω ξανά και ξανά είναι το “Running back” (από το “Jailbreak” toy 1976) και χαίρομαι που ηχητικά έχει πρωταγωνιστικό ρόλο στην κλιμάκωση της ταινίας! Το αγαπημένο μου άλμπουμ είναι το “Nightlife” (1974) και αγαπώ τον χαρακτηρισμό του Scott Gorham γι’ αυτό, στην ταινία, όπου το αποκαλεί το “cocktail album” τους, λόγω του ότι τους πίεζαν να το ηχογραφήσουν σε χαμηλές εντάσεις. Αγαπώ όλες τα line-ups του συγκροτήματος, παρόλα αυτά, νομίζω ότι αυτή στο τέλος, με το δίδυμο John Sykes-Scott Gorham στις κιθάρες, έγινε πολύ heavy για τα γούστα μου. Μου άρεσε που γνωρίστηκα τόσο καλά με τον Eric Bell και τον Scott Gorham κατά την διάρκεια των γυρισμάτων, ώστε να έχω μία νέα και βαθύτερη εκτίμηση τώρα για όλες τις διαφορετικές προσωπικότητες και την επιρροή τους στην μουσική όλα αυτά τα χρόνια.\nΠοια νομίζεις ότι ήταν τα σημαντικά γεγονότα, θετικά και αρνητικά, που άλλαξαν την ζωή και την καριέρα του Phil Lynott;\nΔεν μπορώ να μιλήσω εκ μέρους του, αλλά νομίζω ότι η μετακόμιση του στο Δουβλίνο σε παιδική ηλικία και η γνωριμία του με τον Brian Downey στο σχολείο, ήταν σημαντικότατες στιγμές στη ζωή του. Αγκάλιασε ολόψυχα την ταυτότητα του ως Δουβλινέζος και Ιρλανδός, περιβαλλόταν από ιρλανδικά τραγούδια και ποίηση και θρύλους και νομίζω κάπως έτσι άναψε η σπίθα μέσα του. Ωστόσο αυτή η μετακίνηση του στην Ιρλανδία είχε ως αποτέλεσμα να μείνει μακριά από την λατρεμένη μητέρα του, η οποία έπρεπε να παραμείνει πίσω στο Ηνωμένο Βασίλειο, οπότε και αυτό έπαιξε σημαντικό ρόλο στην προσωπική και συναισθηματική του ζωή.\nΚατά την γνώμη σου, τι έκανε τον Lynott τόσο γοητευτικό ως καλλιτέχνη και προσωπικότητα και τι ήταν αυτό που τον προβλημάτιζε περισσότερο; Άλλωστε ήταν κάποιου είδους ρομαντικός ήρωας. Μία επαναστατική αλλά και συναισθηματική, ρομαντική φυσιογνωμία, ένας περιπλανώμενος καλλιτέχνης, ένας ποιητής και για τους περισσότερους από εμάς ένας αληθινός rocker.\nΕξέθετε πλήρως τον εαυτό του σε κοινή θέα. Ακόμα και όταν πρόβαλλε αυτό τον sexy, δυναμικό, rocker τύπο, οι στίχοι του παρέμεναν αποκαλυπτικοί ως προς τον εσωτερικό κόσμο του, τις σκέψεις του, τους φόβους του και τις επιθυμίες του. Νομίζω ότι αυτό ήταν ανέκαθεν αυτό που με έλκυε σε αυτόν εξ αρχής, το ότι πάντα, ακόμα και εν μέσω του δυνατού rock θεάματος του, προσπαθούσε να επικοινωνήσει με το κοινό. Αυτή είναι η καρδιά ενός ποιητή.\nΠως ξεκίνησες την δουλειά πάνω στο ντοκιμαντέρ; Υπήρχε κάποιο κεντρικό θέμα γύρω από το οποίο ανέπτυξες τις ιδέες σου;\nΗ επιθυμία μου ήταν να προσπαθήσω να εξιστορήσω την ζωή του όσο πιο πιστά ήταν δυνατό από πρώτο χέρι. Δυστυχώς, μην έχοντας την δυνατότητα να του πάρω συνέντευξη, έπρεπε να δουλέψω με τρεις τρόπους: μέσω έρευνας και χρησιμοποιώντας αρχείο υλικό από ήδη υπάρχουσες συνεντεύξεις, μέσα από συνομιλίες με κοντινούς του φίλους, μέλη της οικογένειας του και συνεργάτες στα σχήματα που έπαιζε οι οποίοι ήταν στον στενό του κύκλο και παρ’ ελπίδα θα ζωντάνευαν τον αληθινό Philip για εμάς και τελικά αναδεικνύοντας και τιμώντας τα τραγούδια του, που λειτουργούν ως παράθυρα κατευθείαν μέσα στην ψυχή του και τις εμπειρίες του. Πρακτικά, η ιδέα ήταν να εξιστορηθεί η ζωή του μέσα από τα τραγούδια του. Είναι κάτι ιδιαίτερα υποκειμενικό, από την άποψη ότι επέλεξα συγκεκριμένα τραγούδια για να αφηγηθώ αυτή την ιστορία, αλλά όλα επιλέχθηκαν για να εκφράσουν στιγμές ή εικόνες ή ερωτήσεις, όταν το ντοκιμαντέρ το ζητούσε από τον Philip.\nΤι θέλεις να τονίσεις στην ταινία σχετικά με την ζωή και την δουλειά του Lynott; Πιστεύεις ότι θα εμπλουτίσει την γνώση μας γι’ αυτόν;\nΉταν ένας ευαίσθητος και ντροπαλός καλλιτέχνης, με την βασανισμένη και πονεμένη ψυχή ενός ποιητή, ενώ ήταν και τρομερά δουλευταράς. Τίποτα από αυτά δεν είναι προφανές όταν κοιτάς τα εκρηκτικά πορτραίτα και τις ζωντανές εμφανίσεις του! Η ευαισθησία και το πόσο ευάλωτος ήταν, κρύβονταν, όπως λέει ο Adam Clayton στο ντοκιμαντέρ, πίσω από μία μεγάλη, δυνατή rock μπάντα. Εάν κάπου η ταινία αποδώσει μία άμεση οπτική στον ίδιο τον άνθρωπο Philip, πίσω από την κατασκευασμένη και τόσο αποτελεσματική μάσκα και πανοπλία του, αυτό θα ήταν κάτι που θα με έκανε περήφανη.\nΠως κατάφερες να συγκεντρώσει όλες τις απαραίτητες πληροφορίες και το υλικό για την παραγωγή του ντοκιμαντέρ;\nΕίχα δύο εκπληκτικές ερευνήτριες, την Maggie Fagan και την Jo Halpin, που δούλεψαν ακατάπαυστα για να συγκεντρώσουν όλο το υλικό. Απευθύνθηκαν στους fans μπας και ανακαλύψουν κάποιο σπάνιο ή ακυκλοφόρητο βίντεο και φωτογραφίες. Βρήκαν ηχογραφημένες συνεντεύξεις από ραδιοφωνικούς σταθμούς σε όλο τον κόσμο. Άκουσαν τις ιστορίες και βρήκαν τα άτομα που γνώριζαν τον Philip, καθένας από τους οποίους πρόσθετε και από ένα μικρό κομματάκι στο παζλ. Ήταν ένα σωστό θησαυροφυλάκιο. Ο μοντέρ μας ήταν κατευχαριστημένος και προβληματίστηκε από τον όγκο του υλικού που είχε στην διάθεση του, προκειμένου να δομήσει το ντοκιμαντέρ!\nΤι ήταν αυτό που σε συνάρπασε περισσότερο κατά την διάρκεια των γυρισμάτων και ποιο πράγμα ήταν η μεγαλύτερη πρόκληση για εσένα να «πιάσεις» στην κάμερα;\nΕίμαι πολύ περήφανη για την οικειότητα που δημιουργήθηκε κατά τις συνεντεύξεις. Δουλέψαμε σκληρά για να χτίσουμε γνήσιες σχέσεις και να κερδίσουμε την εμπιστοσύνη όσων ζητήσαμε να συνδράμουν στο ντοκιμαντέρ. Ήθελα να πω την ιστορία του Philip με έναν τρυφερό, συμπονετικό και αξιοπρεπή τρόπο και αυτή η ελπίδα μου βασιζόταν τελείως στους οικείους του που με εμπιστεύτηκαν. Είχα την τιμή να με εμπιστευτούν πολλοί από αυτούς, άτομα όπως ο κολλητός του φίλος Gus Curtis, που δεν έχει δώσει ποτέ άλλοτε συνέντευξή και η Gale Clydon, πρώην φίλη του που ήταν στο πλευρό του στα πρώτα χρόνια, πριν κερδίσει φήμη και εν μέσω των πρώτων επιτυχιών των THIN LIZZY.\nΚαθ’ όλη την διάρκεια του ντοκιμαντέρ βλέπουμε μία πληθώρα εκλεκτών καλεσμένων, πρώην μέλη των THIN LIZZY αλλά και άλλων, όπως ο James Hetfield (METALLICA), ο Adam Clayton (U2), ο Huey Lewis, η Suzi Quattro και ο Brush Shiels (των Ιρλανδών SKID ROW). Μπορείς να μοιραστείς μαζί μας την εμπειρία να συζητήσεις με αυτά τα άτομα; Ποιος από τους καλεσμένους σου ήταν ο πιο ενθουσιώδης και παθιασμένος για το θέμα της ταινία, τον Phil Lynott και τους THIN LIZZY;\nΉταν πολύ σημαντικό για εμάς όλοι οι συντελεστές να έχουν μία προσωπική σύνδεση με τον Philip, όχι απλά να είναι μουσικοί δημοσιογράφοι ή άλλοι καλλιτέχνες που θα σχολίαζαν από εμπειρίες που δεν ήταν προσωπικές τους. Όλοι τους, συμπεριλαμβανομένων και αυτού του απίθανου line-up που ανέφερες, γνώριζαν και θαύμαζαν τον Philip.ήταν μεγάλη μου τιμή να τους συναντήσω και μιλήσω με όλους τους. Ήταν εξαιρετικά γενναιόδωροι με τον χρόνο τους, τις σκέψεις τους και τις αναμνήσεις τους. Η συνέντευξη με τον James Hetfield έγινε στα παρασκήνια ενός τεράστιου συναυλιακού χώρου στο Fresno της Καλιφόρνια, ακριβώς πριν οι METALLICA εμφανιστούν μπροστά σε χιλιάδες οπαδούς τους! Δεν ξέρω πως το έκανε! Αλλά ο James μας προσκάλεσε και στην συναυλία, που ήταν υπέροχη. Οι METALLICA είναι εκπληκτικοί όταν τους βλέπεις live!\nphoto credit Jo Brent Photography\nΥπάρχει κάποια ενδιαφέρουσα ιστορία από τα παρασκήνια των γυρισμάτων;\nΜέχρι να φτάσουμε στο San Francisco για να πάρουμε συνέντευξη από τον Huey Lewis, είχα χάσει τελείως την φωνή μου! Ήταν σκέτη καταστροφή, πως θα κάναμε την συνέντευξη; Ευτυχώς η γενναία ερευνήτρια και συνεργάτης μου Jo Halpin πήρε πρωτοβουλία εγκαίρως και έκανε την παρθενική της on-camera συνέντευξη με τον θρυλικό Huey Lewis! Ήταν αξιαγάπητος, με πολλή κατανόηση και ευγένεια απέναντι της και νομίζω ότι μας χάρισε ακόμα περισσότερο συναίσθημα και ανέκδοτες ιστορίες από την βαθιά του φιλία με τον Philip, από ότι μπορεί να έκανε σε άλλη περίπτωση. Κάπως έτσι είχαμε αίσιο τέλος με αυτή την περιπέτεια!\nΥπήρχε κάποιος/α που ήθελες να του/της μιλήσεις για τους σκοπούς του ντοκιμαντέρ, αλλά δεν κατάφερες επειδή π.χ. δεν ήταν σε θέση ή δεν ήθελε να μιλήσει;\nΔυστυχώς η μητέρα του Philip, Philomena, ήταν σε άσχημη κατάσταση, δεν μπορέσαμε να της μιλήσουμε και πέθανε πριν προλάβουμε να της δείξουμε το ντοκιμαντέρ. Θα θέλαμε πολύ να ήταν παρούσα στην ταινία, αλλά δυστυχώς δεν ήταν γραφτό να γίνει. Επίσης, θα θέλαμε πάρα πολύ να μιλήσουμε και με τον Brian Downey, που γνώριζε τον Philip από την αρχή και ήταν δίπλα του σε κάθε βήμα του με τους THIN LIZZY, αλλά δυστυχώς αρνήθηκε να συμμετάσχει.\nΜε το πέρας των γυρισμάτων, υπήρξε κάτι νέο που ανακάλυψες ως οπαδός του Lynott και των THIN LIZZY που θα ήθελες να μοιραστείς μαζί μας;\nΔεν είχα αντιληφθεί πόσο ντροπαλός ήταν. Ξεκάθαρα είχα θαμπωθεί από την εικόνα του σούπερ rock θεού! Το ότι ανακάλυψα πως συνειδητά δημιούργησε αυτή την εικόνα ως «προστασία», όπως λέει ο Adam Clayton στο ντοκιμαντέρ, ήταν μία έκπληξη. Επίσης δεν ήξερα πόσο ομαδικός και συνεργατικός ήταν, όλοι οι συνάδελφοι του στα συγκροτήματα που πήρε μέρος μας είπαν πόσο πολύ ήθελε να εμπλέκει όλους στην δημιουργική διαδικασία, πόσο γενναιόδωρος και πόσο πρόθυμος ήταν να συμπεριλάβει τις ιδέες τους και ενθάρρυνε τον καθένα να φέρνει κάτι δικό του στο τραπέζι. Αυτό ήταν θαυμάσιο.\nΠοιο είναι το status και η σημασία των THIN LIZZY και του Phil Lynott σήμερα, στο σύγχρονο rock κοινό, τόσο στην Ιρλανδία όσο και παγκόσμια;\nΗ υποψηφιότητα τους για το αμερικάνικο Rock ‘N’ Roll Hall of Fame την περασμένη χρονιά, το πλήθος των μεγάλων καλλιτεχνών που τους αναφέρουν σαν βασική τους επιρροή, ο τρόπος που το “Boys are back in town” αντηχεί σε τεράστιες αθλητικές εγκαταστάσεις και πολιτικά events σε όλο τον κόσμο, όλα αυτά μιλούν για την διαρκή και επί σειρά ετών απήχηση της μουσικής των THIN LIZZY παγκοσμίως. Στην Ιρλανδία υπάρχει ένα άγαλμα του Philip σε κεντρικό εμπορικό δρόμο του Δουβλίνου και καθημερινά οπαδοί του από άλλες χώρες βγαίνουν selfie αγκαλιάζοντας το (όταν ακόμα είχαμε τουρίστες!) Η Ιρλανδία είναι γεμάτη με τοιχογραφίες του προσώπου του Philip. To status του ως τοπικού ήρωα παραμένει αμετάβλητο μετά από τόσα χρόνια και η ιστορία για το πως άνοιξε τον δρόμο του από ένα όνειρο και έφτασε να παίζει ζωντανά σε 100.000 κόσμο μπροστά από την Όπερα του Σύδνεϋ είναι στη σφαίρα του θρύλου.\nΕάν ο Lynott ήταν ζωντανός σήμερα, σε ηλικία 71 ετών, τι θα ήθελες να συζητήσεις μαζί του και να μάθεις από αυτόν; Τι θα περίμενες να σου πει;\nΔεν έχω καμία αμφιβολία ότι θα συνέχιζε να εξελίσσεται και να πειραματίζεται και να αλλάζει σαν καλλιτέχνης. Είχε τέτοια μουσική παιδεία και ενδιαφέρον για τόσα πολλά μουσικά είδη και ήχους. Δεν θα έμενε στάσιμος. Όπως λέει και ο Brush Sheils στο ντοκιμαντέρ «θα έπαιζε ακόμα το “Boys are back in town” αλλά με ρυθμό calypso! (ένα είδος μουσικής από το Trinidad της Καραϊβικής)». Θα ήθελα πολύ να τον δω σήμερα, με ένα τεράστιο γκρίζο afro μαλλί και αυτό το σκανδαλιάρικο χαμόγελο να σκάει από κάτω, γράφοντας ακόμα για την ζωή του, δοκιμάζοντας ακόμα το ταλέντο του και διάφορους ήχους. Θα συνέχιζε, πάντως, να εκπλήσσει, αυτό είναι το μόνο σίγουρο. Επίσης, η Ιρλανδία στην οποία μεγάλωσε ήταν πολύ διαφορετική από την Ιρλανδία σήμερα. Δεν ήταν το μόνο έγχρωμο παιδάκι στην Ιρλανδία όταν ήρθε εδώ, αλλά σίγουρα θα ένιωθε κάπως έτσι. Σήμερα θεωρώ ότι θα προωθούσε και θα συνεργαζόταν με όλους τους υπέροχους έγχρωμους ταλαντούχους νέους και νέες από την Ιρλανδία που θα ερχόντουσαν στο προσκήνιο.\nΠιστεύεις ότι η περίπτωση του Phil Lynott θα μπορούσε να είναι η έμπνευση για μία μεγάλη παραγωγή του Hollywood, όπως πρόσφατα είδαμε σε αντίστοιχες παραγωγές για τους QUEEN και τον Freddie Mercury (“Bohemian rhapsody”), τον Elton John (“Rocketman”) και τους MOTLEY CRUE (“The dirt”), καθώς και για άλλους καλλιτέχνες παλιότερα;\nΛοιπόν, η ιστορία του σίγουρα έχει όλα τα συστατικά για μία εξαιρετική ταινία, συν την αξέχαστη μουσική του! Θα ήθελα πάρα πολύ να την δω! Όμως ποιος ηθοποιός θα τον υποδυόταν; Θα ήταν κάτι εξαιρετικά τολμηρό!\nΟι Έλληνες οπαδοί έχουν λατρεία για κάποιον άλλο μεγάλο Ιρλανδό rocker, τον μεγάλο Rory Gallagher. Θα σε ενδιέφερε να δουλέψεις σε ένα αντίστοιχο project για αυτόν;\nΝομίζω ότι έχει ήδη περάσει πάρα πολύς καιρός για να δούμε την ιστορία του Rory Gallagher στην μεγάλη οθόνη, άλλος ένας θρύλος της Ιρλανδίας μία ταινία για τον οποίο θα ήθελα πάρα πολύ να δω. Νομίζω ότι κάποιος ήδη ψάχνει να υλοποιήσει κάτι τέτοιο και θα είμαι η πρώτη στην ουρά για να πάρω εισιτήριο όταν προβληθεί!\nΣε ευχαριστώ πάρα πολύ για τον χρόνο σου Emer. Σου εύχομαι κάθε επιτυχία, όχι μόνο για αυτό το ντοκιμαντέρ αλλά και για την δουλειά σου στο μέλλον. Ελπίζω να ξαναμιλήσουμε με αφορμή κάποιο παρόμοιο έργο σου!\nΠερισσότερες πληροφορίες για την προβολή, στο πλαίσιο της οποίας θα μιλήσει και ο αρχισυντάκτης μας Σάκης Φράγκος, μπορείτε να βρείτε στην σελίδα του event στο Facebook (https://fb.me/e/3ZEYybbH5), στο Instagram (https://www.instagram.com/gsffathens/) καθώς και στο site του φεστιβάλ (https://el.gsffathens.com/2021lineup)\nTags: Emer Reynolds, Phil Lynott, SONGS FOR WHILE I’M AWAY\nPrevious Post SKYBORN interview (Luke)\nNext Post A day to remember ... 28/5 [DISMEMBER]\nGIMME SHELTER FILM FESTIVAL (“Phil Lynott: Songs For While I’m away”), Τεχνόπολη Δ. Αθηναίων – 11/06/2021 (feat. REMEMBER LIZZY)


ΟΔΟΣ: ΣΙΜΟΥ ΚΑΒΕΛΙΔΗ: Περί Europa Nostra και Ελληνικής Εταιρείας Περιβάλλοντος και Πολιτισμού\nΣτα πλαίσια του προγράμματος Europa Nostra, εντάχθηκαν και οι περιοχές Ντολτσό και Απόζαρι στα «7 Μνημεία σε Κίνδυνο». Στη διαδικασία αυτή έπαιξε σημαντικό ρόλο η Ελληνική Εταιρεία Περιβάλλοντος και Πολιτισμού.\nΤο Σάββατο 16 Μαΐου συνδιοργανώθηκε από την Ελληνική Εταιρεία και τον Δήμο Καστοριάς / Αντιδημαρχία Πολιτισμού, ημερίδα με θέμα «Θεσμικό Πλαίσιο & Προστασία Παραδοσιακών Οικισμών». Η ημερίδα έγινε στο Αρχοντικό Βέργου, δίνοντας σημειολογικά το στίγμα, παρότι ο χώρος είναι εντελώς ακατάλληλος για τέτοιου είδους εκδηλώσεις (Για μια ακόμη φορά φάνηκε η ένδεια της πόλης σε χώρους εκδηλώσεων). Οι εισηγήσεις των οκτώ ομιλητών ήταν σε γενικές γραμμές αξιόλογες. Από κει και μετά όμως προκύπτουν τα ερωτήματα:\n-Σε ποιους απευθύνονταν η ημερίδα; Αν απευθύνονταν προς τους δημοτικούς άρχοντες, θα αρκούσε ένα κλειστό σεμινάριο για να τους επισημανθούν τα προβλήματα. Αν απευθύνονταν στον τεχνικό κόσμο, οι τεχνικοί μάλλον είναι οι πρώτοι που γνωρίζουν τα προβλήματα. Απευθύνονταν λοιπόν στην ευρύτερη κοινή γνώμη, στους κατοίκους και ιδιοκτήτες κτιρίων στις δύο εντασσόμενες περιοχές; Εκτιμούμε ότι κάτι τέτοιο θα ήταν πολύ θετικό, δεδομένου ότι χωρίς τη συμμετοχή των άμεσα ενδιαφερομένων, καμία προοπτική δεν έχει οποιοδήποτε πρόγραμμα, όσο καλό κι αν είναι. Και η συμμετοχή αυτή θα ξεκινήσει από την α- γάπη για το δομημένο περιβάλλον (τους χώρους που γεννήθηκαν – μεγάλωσαν – κατοικούν), την παιδεία για το τι σημαίνει προστασία των διατηρητέων, την αποδοχή των τρόπων και των εργαλείων ώστε τα κτίρια να μην αποτελούν βάρος αλλά αξία (οικονομική, πολιτιστική και κοινωνική). Όμως, κάτι τέτοιο δεν φαινόταν ότι ήταν στις προθέσεις των διοργανωτών. Διότι όταν θέλεις να κάνεις κάτι ευρύτερα γνωστό, φροντίζεις και για τους τρόπους. Φροντίζεις να δώσεις την μεγαλύτερη δημοσιότητα, να καλέσεις όσους περισσότερους φορείς μπορείς, να το διοργανώσεις σε χώρο που θα υπάρξει η μεγαλύτερη προσέλευση. Η εντύπωση μας είναι ότι κάτι τέτοιο δεν επιτεύχθηκε.\n-Οι εισηγητές, πλην ενός, προέρχονταν από διάφορες περιοχές της χώρας. Εκτιμήθηκε (και από ποιους) ότι δεν υπήρχαν επιστήμονες από την Καστοριά και από τη Δυτική Μακεδονία που έχουν γνώση των ιδιαίτερων συνθηκών; Όταν υπάρχουν πολλαπλές μελέτες για τον οικιστικό πλούτο της Καστοριάς από το Τεχνικό Επιμελητήριο Ελλάδας, δεν θα έπρεπε να κληθεί για να συνεισφέρει στο προβληματισμό; Εξάλλου, εφόσον προχωρήσει το πρόγραμμα, οι μηχανικοί δεν θα είναι αυτοί που θα κληθούν να το πραγματώσουν; Άλλοι φορείς, όπως το Οικονομικό Επιμελητήριο, δεν θα μπορούσαν να συνεισφέρουν στον προβληματισμό για τη μελλοντική χρήση των κτιρίων;\n-Από τους εισηγητές αναφέρθηκαν τα προβλήματα του θεσμικού πλαισίου. Ένα θεσμικό πλαίσιο που δημιουργήθηκε τις προηγούμενες δεκαετίες με πολυνομία, αντιφατική νομοθεσία, γραφειοκρατία, καθυστερήσεις και παλινωδίες. Δεν θα εξετάσουμε εδώ τους λόγους δημιουργίας αυτού του πλαισίου.\nΌμως αυτή τη στιγμή τι ζητάμε; Φαντάζομαι ότι στη σκέψη των διοργανωτών είναι το πώς θα λυθούν αυτά τα προβλήματα. Και η λύση των προβλημάτων του θεσμικού πλαισίου γίνεται με αλλαγή του με ένα νέο, που φυσικά θα προκύψει μέσα από νομοθετικές διαδικασίες. Τι το ποιο λογικό λοιπόν από το να κληθούν τόσο οι κυβερνητικοί παράγοντες του Υπουργείου Πολιτισμού, όσο και τα αντίστοιχα τμήματα των πολιτικών κομμάτων, για να εκφέρουν τις απόψεις τους, να ακουστούν οι θέσεις τους και να δεσμευθούν για το τι πρόκειται να κάνουν; Δυστυχώς, φαίνεται ότι καμιά τέτοια πρόσκληση δεν απευθύνθηκε. Οι διοργανωτές λοιπόν δεν θεώρησαν απαραίτητες αυτές τις παρουσίες και εκτίμησαν ότι μπορεί να αλλάξει το θεσμικό πλαίσιο μέσα από «κλειστές» ημερίδες;\nΥ.Γ. 1. Τα παραπάνω δεν γράφονται για να απαξιώσουν την ημερίδα. Ακούστηκαν ενδιαφέρουσες απόψεις, ειπώθηκαν θέσεις που μπορούν να είναι οι απαρχές για νέες εκδηλώσεις ευαισθητοποίησης της τοπικής κοινωνίας για τα διατηρητέα κτίρια και τα οικιστικά σύνολα. Όμως θα πρέπει να έχουμε στο μυαλό μας ποιος είναι ο στόχος και πως τον πραγματώνουμε.\nΥ.Γ. 2. Θα επισημάνουμε την παρατήρηση του Αντιδημάρχου Πολιτισμού κ. Παπαδημητρίου, ότι αν δεν δοθεί ουσιαστική χρήση σε ένα ανακαινισμένο διατηρητέο (το επισήμανε για το ίδιο το αρχοντικό Βέργου), αυτό σε μερικά χρόνια αργότερα θα καταρρεύσει. Στόχος λοιπόν δεν πρέπει να είναι η ανακαίνιση μόνο των κτιρίων και η χρήση τους ως σκηνικών ταινίας, αλλά η ένταξή τους στη καθημερινή ζωή της πόλης.\nEuropa Nostra 2014 (τα 7 - βίντεο)\nΧΡΙΣΤΟΣ ΝΙΚΟΠΟΥΛΟΣ έως ΕΝΕΡΓΕΙΑΚΟΙ ΕΠΙΘΕΩΡΗΤΕΣ Ν ΚΑΣΤΟΡΙΑΣ [facebook] 16/10/15\nΠροβλήματα & Προβληματισμοί\nΚαλή η προσπάθεια αλλά αρκεί να μην εξαντλούμαστε σε Ημερίδες. Σωστές οι επισημάνσεις του φίλου Σίμου Καβελίδη-Στόχος, όχι απλά η μουσειακή διατήρηση (που μετ' ολίγον οδηγεί στην ανάγκη νέας συντήρησης-επισκευής) αλλά να αποκτήσουν λειτουργικές χρήσεις σήμερα τα αρχοντικά.\nΑπό την 10ετία του 1980, ο τότε Σύλλογος Μηχανικών Ν Καστοριάς, μαζί με το Τεχν. Επιμελητήριο, με αλλεπάλληλα υπομνήματα είχε θέσει το ζήτημα σ' αυτήν την κατεύθυνση, επί διαδοχικών κυβερνήσεων και υπουργών Πολιτισμού (Πλυτάς, Μερκούρη κ.α).\nΟ Υπουργός ΥΧΟΠ Αντώνης Τρίτσης, σε επίσκεψή του στην Καστοριά, μετά από περιήγηση που είχαμε κάνει μαζί του στην πόλη, είχε πει ότι χρειάζεται μια γενναία πολεοδομική παρέμβαση ανάλογη με της Πλάκας στην Αθήνα.\nΟ Τρίτσης παρ'ότι ..."έγραψε Ιστορία"... μετ' ολίγον... "κατέβηκε απ' το Τραίνο"...κι ανέλαβαν μετά άλλοι την ..."συγγραφή της συνέχειας της Ιστορίας"...


Η Σίτι είχε άγιο και νίκησε τη Σαουθάμπτον (video) – Taklin.gr\nΗ Σίτι είχε άγιο και νίκησε τη Σαουθάμπτον (video)\nΗ Μάντσεστερ Σίτι, αν και τα χρειάστηκε, πέρασε αλώβητη από το “Σεντ Μέρις”, επικρατώντας της Σαουθάμπτον με 1-0, για την 14η αγωνιστική της Premier League.\nΣτο 15’ το γκολ του Ρόντρι ακυρώθηκε καθώς ο Τζον Στόουνς – που συμμετείχε στη φάση – ήταν σε θέση οφσάιντ, ωστόσο στο αμέσως επόμενο λεπτό ήρθε το 0-1. Ο Μπερνάντο Σίλβα τροφοδότησε στα δεξιά τον Κέβιν ντε Μπρόιν κι αυτός γύρισε την μπάλα παράλληλα στον Ραχίμ Στέρλινγκ που άνοιξε το σκορ από το ύψος του πέναλτι!\nΘίο Γουόλκοτ και Γιανίκ Βέστεγκααρντ σπατάλησαν ευκαιρίες να φέρουν το ματς στα ίσια ενώ παραλίγο ο Στόουνς να σκοράρει σε… λάθος εστία, με τη Σαουθάμπτον να παρουσιάζεται άκρως απειλητική. Ο Ιλκάι Γκιουντογάν υποχρέωσε σε εξαιρετική επέμβαση τον Άλεξ ΜακΚάρθι στην άλλη εστία, με το 0-1 να μένει μέχρι τέλους.\nΗ ομάδα του Πεπ Γκουαρδιόλα επέστρεψε στις επιτυχίες μετά από δυο συνεχόμενες ισοπαλίες κρατώντας ανέπαφη την εστία της για έβδομη φορά στα οκτώ τελευταία παιχνίδια της, υποχρεώνοντας παράλληλα τη Σαουθάμπτον στην πρώτη της ήττα μετά από τρεις αγωνιστικές.\nΒαθμολογία Superleague: Ο Άρης κάνει «στενό μαρκάρισμα» στην κορυφή\nΟΦΗ – Άρης: «Χόρεψε» τους Κρητικούς με Μπερτόλιο


ΗΜΕΡΗΣΙΑ ΠΙΕΡΙΑΣ: «ΑΙΚΑΤΕΡΙΝΕΙΑ 2018»: Σπαρταριστοί διάλογοι στην Ποντιακή κωμωδία «Τα Σουμαδέματα»\nΠοντιακή παράδοση και διάλεκτο ανέδειξαν υποδυόμενοι υποδειγματικά τους ρόλους τους οι συντελεστές της απολαυστικής κωμωδίας του Ιωάννη Κοσμίδη, «Τα Σουμαδέματα».\nΟ λόγος για την παράσταση, που σε σκηνοθεσία Γ.Σαββίδη παρουσίασε στο πλαίσιο των εκδηλώσεων «ΑΙΚΑΤΕΡΙΝΕΙΑ 2018», η Ποντιακή Θεατρική Σκηνή Πιερίας, χθες το βράδυ στο Πνευματικό Κέντρο Δ. Κατερίνης (συνεδριακό κέντρο).\nΗ παράσταση, η οποία απέσπασε το παρατεταμένο χειροκρότημα του πολυπληθούς κοινού ενθουσίασε με τους ζωηρούς διαλόγους και το κέφι των πρωταγωνιστών.\nΌπως τόνισε σε σύντομο χαιρετισμό του, ο πρόεδρος του Οργανισμού Πολιτισμού (Ο.Π.Π.Α.Π.) Θεόδωρος Παυλίδης: «Εκ μέρους του Δημάρχου Κατερίνης Σάββα Χιονίδη, του Δημοτικού Συμβουλίου και του Δ.Σ. του Οργανισμού Πολιτισμού επιτρέψτε μου να απευθύνω θερμά συγχαρητήρια σε όλους τους συντελεστές, που με την αγάπη και το μεράκι τους πέτυχαν να δώσουν χρώμα στα «Αικατερίνεια» και κυρίως γιατί διαχρονικά συμβάλλουν στη διάδοση και τη διατήρηση της Ποντιακής διαλέκτου μέσω του Ποντιακού θεάτρου».


κουπόνια 1 και 50 πφένιχ με σφραγίδες\nΜάιος 10, 2021, 08:39:50 πμ\nΣτέκι Συλλεκτών > Χαρτονομίσματα > Ελληνικά χαρτονομίσματα > κουπόνια 1 και 50 πφένιχ με σφραγίδες\nΑποστολέας Θέμα: κουπόνια 1 και 50 πφένιχ με σφραγίδες (Αναγνώστηκε 12951 φορές)\n« στις: Οκτώβριος 22, 2018, 02:05:52 μμ »\nΤην γνώμη σας ως προς την γνησιότητά τους\nΑπ: κουπόνια 1 και 50 πφένιχ με σφραγίδες\n« Απάντηση #1 στις: Οκτώβριος 22, 2018, 02:12:26 μμ »\nΠολύ όμορφες πλαστές σφραγίδες!!\n« Απάντηση #2 στις: Οκτώβριος 22, 2018, 02:17:02 μμ »\nΤο 50 ειναι και το δυσκολοτερο να βρεθει εαν θυμαμαι καλα !!!\nΚαποια στιγμη πρεπει να γινει ενα θεμα πως να ξεχωριζουμε πλαστες απο τις γνησιες να το εχουμε οδηγο και προστατη !!\nΒαγγο ;; Τι λες ;;\n« Απάντηση #3 στις: Οκτώβριος 22, 2018, 02:31:17 μμ »\nΠαράθεση από: herakliotis στις Οκτώβριος 22, 2018, 02:17:02 μμ\nΓιώργο συμφωνώ,όσο για το 50 είναι πολύ δύσκολο να βρεθεί σε χαμηλές καταστάσεις με γνήσιες σφραγίδες\nκαι πολύ σπάνιο σε υψηλές.\n« Απάντηση #4 στις: Οκτώβριος 22, 2018, 02:45:17 μμ »\nΠαράθεση από: vaggos στις Οκτώβριος 22, 2018, 02:12:26 μμ\nΑμ! για αυτό το έβαλα και εγώ.Το έχουμε ξανακάνει θέμα για τέτοια κομμάτια και μάλιστα ο πωλητής έχει ουκ ολίγες φορές από όσο θυμάμαι ξαναβγάλει μαϊμούδες.Ελπίζω να μην είναι κανένας δικός μας.\n« Απάντηση #5 στις: Οκτώβριος 22, 2018, 02:47:52 μμ »\nΠαράθεση από: vaggos στις Οκτώβριος 22, 2018, 02:31:17 μμ\nΤο 50 είναι πολύ δύσκολο να βρεθεί σε οποιαδήποτε κατάσταση. Ακόμα και σε χαμηλή κοστίζει μερικές εκατοντάδες ευρώ.Τώρα πως μερικοί χτυπούν και παίρνουν με μερικές δεκάδες ευρώ UNC 50 πφένιχ δεν καταλαβαίνω...\n« Απάντηση #6 στις: Οκτώβριος 24, 2018, 09:34:07 πμ »\nΠλαστές σφραγίδες 100%\n« Απάντηση #7 στις: Νοέμβριος 20, 2018, 12:47:19 μμ »\nΚαι άλλα πιθήκια... αγοράστε παληκάρια...\n« Απάντηση #8 στις: Νοέμβριος 20, 2018, 12:51:43 μμ »\nχαιρετώ,πως ξεχωρίζουν οι πλαστές?\n« Απάντηση #9 στις: Νοέμβριος 20, 2018, 12:52:36 μμ »\nΝαι Γιώργο! σιγά μην καθίσω να ξεστραβώσω τους πλαστογράφους γράφοντας τα λάθη τους έτσι ώστε οι μάγκες να τα διορθώσουν και να μην ξεχωρίζουμε τίποτα μετά!!! Γνήσιο από πλαστό!!! Ήδη από προηγούμενα παλαιότερα πλαστά έχουν βελτιώσει ένα σημείο, θα τους πούμε και τα υπόλοιπα λάθη τους ώστε να τα τελειοποιήσουν; όχι δεν υπάρχει περίπτωση τουλάχιστον από μένα! Νομίζω συμφωνεί και ο Βαγγέλης μαζί μου.\n« Τελευταία τροποποίηση: Νοέμβριος 20, 2018, 12:53:42 μμ από xmac » Καταγράφηκε\n« Απάντηση #10 στις: Νοέμβριος 20, 2018, 01:21:43 μμ »\nΠαράθεση από: p_floyd1 στις Νοέμβριος 20, 2018, 12:51:43 μμ\nΑπάντηση ήδη έδωσα δημοσίως, μαθήματα από κοντά για σένα Παντελή όταν βρεθούμε! (φυσικά μετά ωραίων μεζεδικυκλίων!!! στην όμορφη Φλώρινα!)\n« Απάντηση #11 στις: Νοέμβριος 20, 2018, 01:22:28 μμ »\nΧωρις να εχω ιδεα απο τις συγκεκριμενες σφραγιδες,τοσο ζωηρο κοκκινο και με μηδενικο ξεθωριασμα γραμματων δεν μπορει να ειναι παλιο\n« Απάντηση #12 στις: Νοέμβριος 20, 2018, 01:37:58 μμ »\nΠαράθεση από: xmac στις Νοέμβριος 20, 2018, 01:21:43 μμ\n« Απάντηση #13 στις: Νοέμβριος 20, 2018, 01:38:29 μμ »\nΠαράθεση από: vagos789 στις Νοέμβριος 20, 2018, 01:22:28 μμ\n« Απάντηση #14 στις: Νοέμβριος 20, 2018, 05:36:23 μμ »\nΑυτος που τα πουλαει ειναι Ελληνας. Γνωριζει αραγε οτι ειναι πλαστα;\nΥπαρχει ενα διλημμα τωρα. Να γραψουμε δημοσια τους τροπους αναγνωρισης των πλαστων σφραγιδων για να βοηθησουμε τους συλλεκτες και τους πλαστογραφους να βελτιωθουν ή οχι; Εγω ειμαι γενικα της αποψης η γνωση να μοιραζεται απλοχερα. Στην προκειμενη περιπτωση ομως θα κανω μια εξαιρεση. Δυστυχως δε μπω σε λεπτομερειες γιατι ειναι μαιμου οι σφραγιδες αυτες για να μην ανοιξω τα ματια των πλαστογραφων. Εδω θα πρεπει οι νεωτεροι συλλεκτες να βασιστουν στην εμπειρια των παλαιοτερων και να ρωτανε αφοβα. Δυστυχως την τελευταια πενταετια εχει στηθει μια φαμπρικα πλαστογραφησης επισημανσεων σε ελληνικα χαρτονομισματα και κυριως επιδιορθωσεις και συγκολλησεις σπανιοτερων χαρτονομισματων. Και το πιο λυπηρο ειναι οτι καποια απο αυτα εχουν πιστοποιηθει ως αυθεντικα. Κοιτατε παντα το νομισμα ή χαρτονομισμα και οχι μονο το σλαμπ.


ΑΛΕΠΟΣΠΙΤΑ ΓΟΡΓΟΠΟΤΑΜΟΥ: ΧΩΡΙΣ ΘΡΗΣΚΕΙΑ ΔΕΝ ΥΠΑΡΧΕΙ ΠΑΤΡΙΔΑ.- ΓΕΡΟΝΤΑΣ ΠΑΪΣΙΟΣ\nΧΩΡΙΣ ΘΡΗΣΚΕΙΑ ΔΕΝ ΥΠΑΡΧΕΙ ΠΑΤΡΙΔΑ.- ΓΕΡΟΝΤΑΣ ΠΑΪΣΙΟΣ\nΠήγαιναν να καταργήσουν την θρησκεία, γιατί νόμιζαν ότι η θρησκεία δημιουργεί προβλήματα. Τώρα σιγά-σιγά βλέπουν ότι ο άνθρωπος, όταν δεν πιστεύη, δεν έχει φρένο και γίνεται θηρίο· δεν μπορεί να σταθή χωρίς ιδανικά. Ένας δημοσιογράφος πήγε σε έναν παλιό πολιτικό, κομμουνιστή, και τον ρώτησε: «Τι …πρέπει να προσέξουν οι σημερινοί πολιτικοί για να πετύχουν και τι για να μην αποτύχουν;» Και εκείνος του απάντησε: «Εμείς αποτύχαμε, γιατί τα βάλαμε με την Εκκλησία». Οι κομμουνιστές δηλαδή που δεν πιστεύουν, που δεν έχουν ούτε υλικό ενδιαφέρον ούτε πνευματικό ανέβασμα, κατάλαβαν ότι με τον Θεό δεν μπορούν να τα βάλουν. Τώρα5 στην Σερβία άρχισαν να χτίζουν Ναούς σε μερικά μέρη....\nΕίδαν μετά από στατιστική ότι όπου υπάρχει Εκκλησία υπάρχουν λιγώτεροι ψυχοπαθείς, γίνονται λιγώτερα εγκλήματα κ.λπ. Δεν πιστεύουν, αλλά, για να μη δίνουν ψυχοφάρμακα, κάνουν Ναούς. Αφού και ο Τσαουσέσκου, παρ’ όλο που ήταν «τσαούσης του αίσχους», παρ’ όλο που έλεγε ότι ο Χριστιανισμός είναι το όπιο του λαού κ.λπ., αλλά έλεγε κιόλας ότι οι Χριστιανοί είναι καλοί άνθρωποι. Γιατί, όσοι πίστευαν, είχαν φρένο· δεν έκαναν αταξίες.\nΕνώ οι άλλοι που δεν πίστευαν, τα έκαναν γυαλιά-καρφιά.\nΠόσους Αγίους θα έχουμε από την Ρωσία! Τώρα τα βάζουν με τον Κομμουνισμό. Και οι άλλοι πώς πάνε να τα δικαιολογήσουν όλα! «Ο Λένιν και ο Μαρξ, λένε, συμφωνούσαν με τον Χριστό, αλλά δεν είχαν καταλάβει το πνεύμα Του, γι’ αυτό έκαναν εγκλήματα κ.λπ.». Και αυτό, γιατί έχουν ξεσηκωθή οι Χριστιανοί: «Θέλουμε να επανέλθουμε στην παλιά μας παράδοση, στην θρησκεία μας».\nΚαι επειδή δεν μπορούν να συγκρατήσουν τώρα τον κόσμο, λένε και αυτοί: «Να επανέλθουμε στην παλιά μας παράδοση»! Γιατί όλα αυτά που έκαναν στην Επανάσταση τα έκαναν, γιατί τάχα δεν είχαν καταλάβει το πνεύμα του Χριστού!\nΘα έρθη η ώρα που και οι άπιστοι άρχοντες, όχι μόνον οι πιστοί, θα καταλάβουν ότι, αν δεν υπάρχη πίστη, δεν μπορεί να σταθή ο κόσμος, και θα επιβάλουν κάπου να πιστεύουν, για να κρατούν τον κόσμο. Μετά από χρόνια, μια μέρα αν δεν κάνης προσευχή, θα σε κλείνουν φυλακή! Θα δίνης λογαριασμό στον άρχοντα αν προσευχήθηκες ή όχι!… Θα έρθουν έτσι τα πράγματα στην θέση τους.\n5. Ειπώθηκε τον Ιούνιο του 1985.\nΑναρτήθηκε από ΚΩΝΣΤΑΝΤΙΝΟΣ ΕΛΛΑΣ στις 8:24 μ.μ.


Ιχνηλάτες Ερμιονίδας : Nûdem Durak: φυλακίστηκε επειδή τραγουδούσε στα Κουρδικά\nΤο KCK δημιουργήθηκε από το PKK το 2007, ως μια οργάνωση-ομπρέλα για τους Κούρδους και τις Κούρδισσες που ζουν στο Ιράν, το Ιράκ, την Τουρκία και τη Συρία. Ο στόχος του είναι να επιτύχει ‘δημοκρατικό συνομοσπονδισμό’ στο Κουρδιστάν. Το τουρκικό κράτος θεωρεί το KCK ως ένα παράνομο τρομοκρατικό κόμμα και έχει συλλάβει χιλιάδες ανθρώπους από το\n2009 για συμμετοχή ή σχέση με την οργάνωση.\n-Στείλτε μηνύματα υποστήριξης στους tom@corporatewatch.org και cc στην eliza@corporatewatch.org. Το μήνυμά σας θα παραδοθεί στη Nûdem και την οικογένειά της.\n-Αν ενδιαφέρεστε να έρθετε σε επαφή με οποιοδήποτε οργανισμό φυλακισμένων με τους οποίους μιλήσαμε, στείλτε email στην eliza@corporatewatch.org και cc tom@corporatewatch.org.\n-Για να δοθεί ένα τέλος στα βασανιστήρια στις φυλακές- Οι πρώην κρατούμενοι/ες που μας μίλησαν μας είπαν για ευρέως διαδεδομένα βασανιστήρια που περιλαμβάνουν ξυλοδαρμούς, σεξουαλική κακοποίηση, ασφυξία και ψυχολογικό βασανισμό. Το 2014, το IHD ανέφερε 22 τεκμηριωμένες υποθέσεις βασανισμού στις φυλακές κατά τη διάρκεια του έτους.\n-Για αλληλεγγύη από δικηγόρους και νομικούς οργανισμούς εκτός του Κουρδιστάν- Πολλοί από τους ανθρώπους με τους οποίους μιλήσαμε, τόνισαν πόσο σημαντική είναι η αλληλεγγύη από δικηγόρους και νομικούς οργανισμούς που θα μπορούσαν να βοηθήσουν σε συγκεκριμένες ατομικές υποθέσεις, να συνηγορήσουν υπέρ αλλαγών στη νομοθεσία ή να γράψουν τις νομικές τους απόψεις για την κατάσταση των Κούρδων φυλακισμένων.\nΑναρτήθηκε από - στις 12:00:00 μ.μ.


HTML 5 : Η ετικέτα Video - Web design blog\n12 Ιούν 2010 | HTML\nWeb design blog » HTML » HTML 5 : Η ετικέτα Video\nΗ ετικέτα <video> είναι καινούρια στην HTML 5 και σας επιτρέπει να προβάλετε μια ταινία μέσα στη σελίδα σας ! Τα δεδομένα της ετικέτας <video> υποτίθεται πως πρέπει να είναι κάποιο video, αλλά μπορεί να έχει και κάποιο αρχείο ήχου ή κάποιες εικόνες συσχετισμένες με αυτό.\nΑυτή η ετικέτα δεν θα λειτουργήσει σε όλους τους περιηγητές διαδικτύου. Οι περιηγητές που μπορούν να λειτουργήσουν με αυτή την ετικέτα είναι οι : Safari 3.1+, Firefox 3.5+, και οι τελευταίες εκδόσεις του Opera (α ! τελικά και οι επόμενες εκδόσεις του Chrome).\nΟ παλιός τρόπος\nΑυτός είναι ο παλιός τρόπος, ο οποίος δεν είναι και τόσο ξεκάθαρος ! Δεν νομίζεται;\nΌπως ήδη γνωρίζετε για το παραπάνω χρειάζεστε Flash.\nΟ τρόπος της HTML 5\nΩραίος, καθαρός, minimal κώδικας. Δεν είναι;\n<video width="640"  height="360" src="http://www.youtube.com/demo/google_main.mp4"  controls autobuffer>\nΔοκιμάστε να δείτε αυτή τη σελίδα στον Safari  4! Αν θέλετε μπορείτε να κατεβάσετε το βίντεο.\nΗ ετικέτα <video> έχει μια ιδιότητα που επιτρέπει στο βίντεο να αρχίσει την αναπαραγωγή μετά το φόρτωμα της σελίδας.\n<video src=”myVideo.mov” autoplay>\nΑλλά η αυτόματη αναπαραγωγή δεν είναι και ότι καλύτερο ε; Η ιδιότητα autoplay υπάρχει, αλλά θα πρέπει να αποφασίσετε εσείς αν τελικά πρέπει να την χρησιμοποιήσετε.\nΑν ο περιηγητής δεν γνωρίζει τι πρέπει να κάνει με την ετικέτα <video>, ή αν έχει προκύψει κάποιο σφάλμα, μπορείτε αν θέλετε να επιτρέψετε στον χρήστη να κατεβάσει το βίντεο στον υπολογιστή του.\nΗ ιδιότητα autobuffer χρησιμοποιείτε όταν δεν χρησιμοποιείτε την ιδιότητα autoplay, αλλά είστε σχεδόν βέβαιοι πως το βίντεο θα προβληθεί. Σε αυτή την περίπτωση το βίντεο κατεβαίνει στο παρασκήνιο, έτσι όταν ο χρήστης αποφασίσει να δει το βίντεο, το βίντεο θα έχει ήδη κατέβει μέχρι κάποιο σημείο. Αν χρησιμοποιήσετε και τις δυο ιδιότητες, autobuffer και autoplay, τότε η πρώτη δεν χρησιμοποιείτε.\nΑξίζει να σημειωθεί πως ο περιηγητής αρχίζει να κατεβάζει το βίντεο είτε ορίσετε την ιδιότητα autobuffer ή αν δεν την ορίσετε, και δεν υπάρχει κάτι που μπορείτε να κάνετε για αυτό. Αυτό επιβαρύνει το Bandwidth και το χρόνο που χρειάζεται η σελίδα για να ολοκληρωθεί, ειδικά αν έχετε πολλά βίντεο στη σελίδα σας.\nΧρησιμοποιήστε την ιδιότητα poster για να προβάλετε ένα frame του βίντεο (ως .jpg, .png), για την περίπτωση που το βίντεο δεν φορτώνει για κάποιο λόγο.\n
 Δοκιμάστε να δείτε αυτή τη σελίδα στον Safari  4! Αν θέλετε μπορείτε να κατεβάσετε το βίντεο instead.
\nΑν ορίσετε αυτή την ιδιότητα, σημαίνει πως μπορείτε να χρησιμοποιήσετε τα δικά σας πλήκτρα για αναπαραγωγή/παύση/κλπ. για το βίντεο. Ο Safari έχει τα δικά του αξιαγάπητα πλήκτρα ελέγχου, αλλά αν θέλετε μπορείτε να δημιουργήσετε τα δικά σας.\nΝομίζω πως έχουμε πολύ δρόμο ακόμα μπροστά μας αλλά αυτή η ετικέτα έχει πραγματικά πολλές δυνατότητες. Τα προβλήματα με τα codecs υπάρχουν αλλά αν θέλετε μπορείτε να υποβιβάσετε τον κώδικα σας αν θέλετε για να λειτουργήσει, όπως με το σύνδεσμο για το κατέβασμα του βίντεο. Μπορείτε να χρησιμοποιήσετε ένα συνδυασμό των ετικετών <video>, <embed> και <object> αλλά ο κώδικας θα είναι δυσανάγνωστος.\n← HTML5 : Η ετικέτα header\nΜία απλή διόρθωση για να βελτιώσετε τη θέση σας στο Google. →\nνομιζω πως με τετοιες κινήσεις καταλαβαινω πως η HTML 5 αλλάζει πολλά στο κωδικα, ήρθε για να μεινει και σιγουρα ειναι πολυ πολυ πιο ευαναγνωστα…\nΗ HTML5 είναι το επόμενο βήμα !\nΈχει όλα τα χαρακτηριστικά που την κάνουν να είναι η ιδανική λύση !\nΕπίσης δεν είναι τυχαίο το γεγονός που στην HTML 5 υπάρχει η δυνατότητα (πρόβλεψη) απογαλακτισμού των σχεδιαστών ιστοσελίδων από άλλα προγράμματα που μέχρι σήμερα είναι δέσμιοι να χρησιμοποιούν, όπως είναι το Flash, η Java, και άλλα πολλά !


Ναύπλιο: Μάθημα σε 15 τετραγωνικά με «Λέανδρο» και κορωνοϊό να παραμονεύουν | anagnostis.org - Ειδήσεις\nΤετάρτη 13/01/2021 - 14:57 Upd: 13/01/2021 - 16:25 0\nΗ πατέντα των δασκάλων στον Άγιο Ανδριανό που προκάλεσε ντόρο και η επερχόμενη κακοκαιρία.\nΤα παιδιά του συγκεκριμένου τμήματος είναι 15, ενώ αθροιστικά μαζί με τη δασκάλα είναι 16 άτομα. Έτσι λοιπόν αποφάσισαν για να μην υπάρξει συνωστισμός να κάνουν μάθημα έξω, όχι όμως για πολύ ακόμα, διότι η καλοκαιρία δεν προβλέπεται να συνεχιστεί. Ο "Λέανδρος" έρχεται απειλητικός και δεν θα επιτρέψει τις ίδιες πατέντες.\nΝαύπλιο Άγιος Ανδριανός Αργολίδα


Χαρίστε στα παιδιά σας την εμπειρία να συνοδεύουν τους ποδοσφαιριστές του Βόλου - Βολος Π.Α.Ε.\n29 Αυγούστου, 2019 , 13:23\nΗ μοναδική εμπειρία της συνοδείας των ποδοσφαιριστών και των διαιτητών στο γήπεδο από μικρά παιδάκια, συνεχίζεται και φέτος στον Βόλο.\nΔώστε την ευκαιρία στα παιδιά σας να ζήσουν τα πέντε λεπτά του τελετουργικού έναρξης, κρατώντας από το χέρι τους ποδοσφαιριστές του Βόλου αλλά και τους ποδοσφαιριστές της φιλοξενούμενης ομάδας.\nΟι γονείς των παιδιών τα οποία θα πρέπει να δηλώσουν συμμετοχή στην ενέργεια αυτή, επικοινωνώντας με τον Μιχάλη Καπουρνιώτη στο τηλέφωνο 6981200088 μέχρι αύριο Παρασκευή 30/8.\nΤα παιδιά τα οποία θα συμμετέχουν στην ενέργεια θα πρέπει να βρίσκονται στο γήπεδο μιάμιση ώρα πριν από την έναρξη του αγώνα και θα τα παραλαμβάνουν οι υπεύθυνοι συνοδοί από την αίθουσα Τύπου του Πανθεσσαλικού σταδίου.\nΧαρίστε στα παιδιά σας μια ανάμνηση που θα τα συνοδεύει για μια ζωή.


Απόστολος Μαγγηριάδης: «Οι Έλληνες νιώθαμε ότι όλοι μας χρωστάνε» | Andro\nΑπόστολος Μαγγηριάδης: «Οι Έλληνες νιώθαμε ότι όλοι μας χρωστάνε»\nΟ γνωστός δημοσιογράφος ξεδιπλώνει στη Μία Κόλλια και το Andro το κουβάρι της ζωής του: οι σπουδές στις ΗΠΑ, το δημοσιογραφικό δαιμόνιο, η 11η Σεπτεμβρίου, τα μεγάλα ρεπορτάζ, η κρίση, ο ΣΥΡΙΖΑ, η Χρυσή Αυγή και φυσικά ο Τραμπ.\n«Η μία μου λατρεία είναι η δημοσιογραφία και η άλλη είναι η Αμερική».\nΤον γνώρισα πριν από πολλά χρόνια και εύχομαι να τον ακούω, να τον βλέπω και να τον διαβάζω για πολλά ακόμη. Γιατί έχει δημοσιογραφική στόφα εμφανέστατη. Γιατί σου εμπνέει σεβασμό και ασφάλεια όταν μιλάει. Ο Απόστολος, παρότι σχετικά νέος, έχει ζήσει πολλά και έχει κυνηγήσει ακόμη περισσότερα. Με μέθοδο, χωρίς πάθη και υπερβολές, με σεμνότητα και σοβαρότητα. Η ψυχραιμία του, σε κάθε επίπεδο, είναι παροιμιώδης σε βαθμό να αναρωτιέσαι πότε και πού αυτός ο άνθρωπος αφήνεται και ξεσπάει. Είναι κάτι που δεν θα μου απαντήσει, μάλλον γιατί οι δημοσιογραφικές του αρχές λειτουργούν και εκτός κάμερας και εκτός πληκτρολογίου.\n– Θέλατε πάντα να γίνετε δημοσιογράφος ή ήταν κάτι που έτυχε στην πορεία σας;\nΠάντα! Έβγαλα την πρώτη μου εφημερίδα όταν ήμουν εφτά ετών -πήγαινα στο Πειραματικό Σχολείο στη Θεσσαλονίκη. Πριν από λίγους μήνες, βρήκα εφημερίδα διακοπών, που υπέγραφα ως… διευθυντής, την περίοδο του σκανδάλου Κοσκωτά, το ’89. Παρακολούθησα την υπόθεση κι έγραψα ένα άρθρο -ήμουν τότε 10 χρονών. Δεν ξέρω πώς αντιλαμβάνονταν οι άλλοι αυτή την απασχόλησή μου, αλλά για μένα ήταν ξεκάθαρο ότι θα ακολουθήσω τη δημοσιογραφία. Παρ’ όλα αυτά, ακούγοντας τη συμβουλή κάποιου, σπούδασα στο Πολιτικό Τμήμα της Νομικής Αθηνών.\n»Αν λοιπόν η μία μου λατρεία είναι η δημοσιογραφία, η άλλη είναι η Αμερική. Τότε μάλιστα, που δεν υπήρχε ίντερνετ παρά μόνο εφημερίδες, περιοδικά και κρατική τηλεόραση, κατέβαλα μεγάλες προσπάθειες για να μαθαίνω όσο περισσότερα μπορούσα. Η Αμερική τότε ήταν ΝΒΑ, το μπάσκετ, πολιτικοί όπως ο Ρέιγκαν και ο Μπους… Μπορεί να μην καταλάβαινα πολλά στα 8-10 αλλά μου τραβούσαν πολύ το ενδιαφέρον. Είχα βεβαίως και οικογενειακούς δεσμούς με την Αμερική, καθώς ο θείος μου ζούσε στη Νέα Υόρκη – γιατρός με σπουδαία καριέρα. Η χώρα αυτή είχε ήδη πλάσει τον μύθο της στο μυαλό μου. Στο κατώφλι του 2000, όταν εγώ σπούδαζα, άρχισαν σιγά σιγά να αυξάνονται και τα μέσα πληροφόρησης αφού υπήρχε πλέον το Ίντερνετ. Σκέφτηκα ότι ήταν καιρός να κάνω άλλο ένα βήμα -αφού πήγα από τη Θεσσαλονίκη στην Αθήνα, γιατί να μην πάω από την Αθήνα στην Αμερική;\n«Οι πρώτες εβδομάδες μου στη Νέα Υόρκη συνέπεσαν με την 11η Σεπτεμβρίου».Tweet\n– Από αυτά που μου λέτε, καταλαβαίνω ότι είστε ένας άνθρωπος με μεγάλη περιέργεια, θέλετε διαρκώς να μαθαίνετε τι συμβαίνει γύρω μας. Σας αρέσει και η περιπέτεια;\nΗ περιπέτεια όχι και τόσο, η περιέργεια, πολύ. Οι πρώτες εβδομάδες μου στη Νέα Υόρκη συνέπεσαν με την 11η Σεπτεμβρίου. Ήμουν τότε στο Πανεπιστήμιο Columbia, το οποίο απέχει γύρω στα 10-12 χλμ. από τους Πύργους, οπότε με το που έγινε το πρώτο χτύπημα ανέβηκα κάπου ψηλά για να δω τι έγινε. Φαινόταν ο καπνός. Οι πρώτες δύο ώρες ήταν πάρα πολύ έντονες, λαμβάναμε συνεχώς πολύ διαφορετικά μηνύματα, όπως ότι υπάρχουν άλλα οκτώ αεροπλάνα πάνω από το Μανχάταν.\n»Θυμάμαι να βγαίνω έξω από το πανεπιστήμιο, στο campus, και να κοιτάζω τον ουρανό σκεπτόμενος, τώρα από πού θα μας έρθει; Προσπαθούσαμε να επικοινωνήσουμε αλλά τα κινητά δεν δούλευαν, γενικά ήταν μια αλλοπρόσαλλη κατάσταση. Φυσικά το δημοσιογραφικό δαιμόνιο με έσπρωχνε να πάω προς τα κει, για να δω τι γίνεται, αλλά δεν μας επέτρεπαν να πλησιάσουμε πολύ. Η Νέα Υόρκη τότε έζησε μια στιγμή στην ιστορία της πολύ δραματική αλλά ταυτόχρονα και πολύ δημιουργική. Είδαμε ότι οι άνθρωποι ήρθαν πιο κοντά και όλη αυτή τη θλίψη τη μετέτρεψαν σε θέληση για ζωή. Ο κόσμος βγήκε έξω, μίλησε γι’ αυτό που έγινε, συμπαραστάθηκε ο ένας στον άλλον. Όσο για μένα, έζησα από κοντά ένα turning point στην ιστορία του κόσμου γενικά, ήταν κάτι απίστευτο. Όλη η ακαδημαϊκή χρονιά προσδιορίστηκε από αυτό. Ήρθαν στο Πανεπιστήμιο και έκαναν ομιλίες από τον Γκορμπατσόφ μέχρι τον Κίσινγκερ.\n«Ήμουν τότε στο Πανεπιστήμιο Columbia, το οποίο απέχει γύρω στα 10-12 χλμ. από τους Πύργους, οπότε με το που έγινε το πρώτο χτύπημα ανέβηκα κάπου ψηλά για να δω τι έγινε» (Atlantic).\n»Είχα την τύχη να έχω καθηγητές τον Μαζάουερ και τον Στίγκλιτς. Οπότε όλο αυτό μού έδωσε μια διεθνή οπτική στο πώς αντιλαμβάνομαι τα πράγματα: δεν μπορείς να αντιμετωπίζεις τα τοπικά ζητήματα αποκλειστικά και μόνο ως τοπικά. Κι αυτό νομίζω ότι ήταν η προστιθέμενη αξία που «πούλησα» στο Μega, όταν επέστρεψα. Τώρα μάλιστα που το ξανασκέφτομαι, η εμπειρία της Αμερικής σε μια τόσο δημιουργική ηλικία δεν μπορεί να σε αφήσει ανεπηρέαστο, διότι, κακά τα ψέματα, μεγαλώσαμε σε μια συντηρητική χώρα -τουλάχιστον εγώ έτσι θυμάμαι την Ελλάδα των 80s και των 90s. Όταν έφυγα για Αμερική, η επικαιρότητα στην Ελλάδα ακόμη ασχολιόταν με το θέμα της αναγραφής του θρησκεύματος στις ταυτότητες, τον Χριστόδουλο και το φιλί του Παπακαλιάτη στο ΕΣΡ. Εγώ αντίθετα ήμουν στην απόλυτα πολυπολιτισμική πόλη, όπου γνώρισα πολύ ενδιαφέροντες ανθρώπους από διαφορετικά υπόβαθρα κι αυτό δεν μπορεί να μη σε διαμορφώσει.\n«Ήμασταν πάντα μια διχασμένη κοινωνία και αδυνατούσαμε να δούμε τα πράγματα σε μια ευρύτερη διάσταση. Είχαμε μια βαλκανική θεώρηση της ιστορίας».Tweet\n– Τι είναι αυτό που θεωρείτε ότι μας λείπει δημοσιογραφικά στη χώρα μας, σε σύγκριση με αυτά που είδατε στην Αμερική; Ή δεν είναι κάτι που μας λείπει αλλά απλώς είμαστε μακριά από την πηγή των γεγονότων;\nΈχουμε έναν επαρχιωτισμό, τον οποίο όμως σιγά σιγά αποβάλλουμε. Σε γενικές γραμμές, νομίζω ότι ήμασταν πάντα μια διχασμένη κοινωνία και αδυνατούσαμε να δούμε τα πράγματα σε μια ευρύτερη διάσταση. Είχαμε μια βαλκανική θεώρηση της ιστορίας, νιώθαμε ότι όλοι κάπως μας χρωστάνε, νιώθαμε αδικημένοι… Ακόμα και τη δεκαετία που μας πέρασε, των μνημονίων, η συζήτηση ήταν διχαστική και σε μεγάλο μέρος της αφορούσε το παρελθόν. Για να δώσω ένα απλό παράδειγμα, τώρα που ήρθε ο Πομπέο στην Ελλάδα, μίλησε για το πώς η Αμερική θα αξιοποιήσει τη βάση της Σούδας – αν έβαζες αυτή τη συζήτηση 20 ή 30 χρόνια πίσω, θα είχε καεί η μισή Αθήνα. Σήμερα δεν μιλάει κανείς, ούτε η Αριστερά ούτε η Δεξιά, όλοι αντιλαμβάνονται ότι ο κόσμος έχει αλλάξει, οι απειλές είναι διαφορετικές, οι συσχετισμοί δυνάμεων είναι διαφορετικοί. Συνειδητοποιούμε ότι δεν υπάρχουν εθνικά δίκαια, αλλά μόνο εθνικά συμφέροντα κι ο κόσμος πρέπει να κινείται λίγο πιο δυναμικά.\n«Η έννοια της ελευθερίας, έτσι όπως την αντιλαμβάνομαι εγώ, είναι να μπορείς να πας στο Central Park και να κάνεις μάθημα εκεί, να προσκαλέσεις τον Ιρανό πρόεδρο στο Πανεπιστήμιο και να ακούσεις την άποψή του».\n– Θα σας γυρίσω λίγο πάλι στην Αμερική, για να σας πω ότι γνωρίζω ανθρώπους που ζούσαν στη Νέα Υόρκη και μου έχουν πει ότι αισθάνονταν φοβερή αστυνόμευση και καταπίεση. Ισχύει και αυτό, μαζί με την ελευθερία της σκέψης και των ιδεών που μου περιγράψατε εσείς;\nΓια να μπορέσει να λειτουργήσει μια μεγαλούπολη, μια πόλη τέτοιων διαστάσεων, πρέπει να υπάρχουν πολύ συγκεκριμένοι κανόνες και αυτούς τους κανόνες πρέπει να τους αποδέχεσαι. Ας πούμε το campus έχει αστυνομία, δεν είναι χύμα η κατάσταση. Για να κινηθείς στο μετρό, στην εποχή της 11ης Σεπτεμβρίου, πρέπει να νιώθεις ασφαλής. Η έννοια της ελευθερίας, έτσι όπως την αντιλαμβάνομαι εγώ, είναι να μπορείς να πας στο Central Park και να κάνεις μάθημα εκεί, να προσκαλέσεις τον Ιρανό πρόεδρο στο Πανεπιστήμιο και να ακούσεις την άποψή του. Θέλω να πω ότι μπορεί ο καθένας να ορίζει πολύ διαφορετικά τα όρια της ελευθερίας, αλλά από τη στιγμή που θέλεις να μπεις μέσα σ’ αυτό το πλαίσιο και να πιστωθείς τα καλά του, πρέπει να αποδεχθείς και τους κανόνες του.\n– Σκεφτήκατε να μείνετε και να ζήσετε στην Αμερική;\nΣίγουρα θα γύριζα στην Ελλάδα για να κάνω τη στρατιωτική μου θητεία, όπως και έκανα, και σκεφτόμουν ότι θα επέστρεφα στην Αμερική ως ανταποκριτής ελληνικών μέσων. Αυτό ήταν πολύ λογικό να το σκέφτεται κάποιος στη δεκαετία του ’90, αλλά στην εποχή του 2010, κανένα ελληνικό μέσο δεν ήταν σε θέση να στηρίξει πραγματικά έναν ανταποκριτή, εκτός και αν αυτός είχε εκεί την οικογένειά του και μπορούσε ταυτόχρονα να κάνει και κάνα δυο δουλειές ακόμα. Οπότε στην πορεία, άλλαξαν τα σχέδια.\n«Είμαστε σε μια εποχή, που ίσως η άποψη είναι περισσότερη από το ίδιο το ρεπορτάζ. Τα social media, μάλιστα, δεν έχουν βοηθήσει».Tweet\n– Υπάρχει κάτι στην έως τώρα επαγγελματική πορεία σας που είναι ξεχωριστό, κάτι αξιοσημείωτο που ζήσατε; -αν εξαιρέσουμε τους Δίδυμους Πύργους, που μάλλον δεν θα έχετε ζήσει κάτι μεγαλύτερο…\nΣτην τρομοκρατική επίθεση στο Στρασβούργο, τρώγαμε με τον Ανδρουλάκη κι ευτυχώς με καθυστέρησε λίγο και προλάβαμε να μην πυροβολήσει εμάς ο δράστης! Γενικά θεωρώ ότι η δική μας η γενιά είναι τυχερή, με την έννοια ότι ζήσαμε μια δεκαετία στο πολιτικό ρεπορτάζ που είχαμε να καλύψουμε μνημόνιο, κυβερνήσεις συνεργασίας, δημοψήφισμα, μεταναστευτικό, τώρα κορωνοϊό, κρίσεις με την Τουρκία -δηλαδή ένα ρεπορτάζ γεμάτο γεγονότα.\n»Είναι σαν να πατάω χρόνια σε δύο βάρκες. Από τη μία, η ενασχόλησή μου με το δελτίο ειδήσεων από την άλλη, τα μεγάλα θέματα. Στο Μega, τα πρώτα χρόνια που δούλευα με τον Παύλο Τσίμα, κάναμε πάρα πολλά features -και ιστορικά αλλά και παγκόσμιου ενδιαφέροντος όπως η συνέντευξη που πήρα από τον δεύτερο άνθρωπο που πάτησε στο φεγγάρι ή τον απόγονο του Έλγιν στο σπίτι του στο Εδιμβούργο και μιλήσαμε για τα Μάρμαρα. Όλο αυτό το ταξίδι δηλαδή έχει πολύ ωραίους σταθμούς. Μια άλλη πολύ καλή συνέντευξη ήταν με τον Άλαστερ Κάμπελ, δεξί χέρι του Μπλερ και μάγο της επικοινωνίας στο Λονδίνο, ο οποίος μου αποκάλυψε στιγμές για το πώς οι Εργατικοί κέρδισαν τις εκλογές για τέσσερις συνεχόμενες χρονιές…\n«Η μεγάλη πρόκληση είναι να αφήσεις την υποκειμενικότητά σου απέξω, όταν κάνεις ρεπορτάζ».\n– Υπάρχει ένα κοινό χαρακτηριστικό στους πολιτικούς που έχετε γνωρίσει, ανεξαρτήτου κόμματος;\nΝαι, το άγχος τους να βγάλουν τον καλύτερο εαυτό τους όπως και η δυσπιστία τους απέναντι στους ανθρώπους των μέσων ενημέρωσης -ακόμη κι αν τυχαίνει να σε ξέρουν χρόνια ως δημοσιογράφο, πάντα αμφιβάλλουν για τις προθέσεις σου. Η δική μου πρόθεση πάντως δεν είναι ποτέ να προσβάλω κάποιον αλλά ούτε και να εξυπηρετήσω το συμφέρον του -τον αντιμετωπίζω ως ίσος προς ίσο.\n– Πόσο δύσκολη μπορεί να είναι αυτή η αντικειμενικότητα;\nΗ μεγάλη πρόκληση είναι να αφήσεις την υποκειμενικότητά σου απέξω, όταν κάνεις ρεπορτάζ. Δεν είναι εύκολο αλλά όταν σέβεσαι τον εαυτό σου και το κοινό σου, το επιβάλλεις. Είμαστε σε μια εποχή, που ίσως η άποψη είναι περισσότερη από το ίδιο το ρεπορτάζ… Τα social media μάλιστα δεν έχουν βοηθήσει, αντίθετα έχουν υποδαυλίσει την κατάσταση. Ολοι έχουμε παρασυρθεί στο Twitter. Με το πέρασμα του χρόνου όμως αυτό ξεκαθαρίζει. Μπορεί ο κόσμος θέλει να παθιάζεται -εγώ όμως δεν μπορώ να παθιαστώ στα κείμενά μου και στον τρόπο ανάλυσής μου. Ευτυχώς υπάρχει κόσμος που θέλει να σε διαβάσει ακριβώς γιατί αυτό που παρουσιάζεις έχει περισσότερο γνώση και ανάλυση και λιγότερο χρώμα.\n– Αυτό πιστεύω ότι είναι θέμα χαρακτήρα, είστε ένας άνθρωπος που δεν μοιάζει να παθιάζεται εύκολα.\nΝαι, είναι θέμα χαρακτήρα, είμαι ένας άνθρωπος που «φοβάται» να παθιαστεί δημοσίως, οπότε αυτό με φρενάρει. Προτιμώ πολύ περισσότερο ο αναγνώστης ή ο ακροατής μου να με βλέπει ως έναν ψύχραιμο άνθρωπο που καταγράφει την πραγματικότητα χωρίς να βάζει το συναισθηματικό του κομμάτι μέσα σ’ αυτήν και όχι να πάρω μια θέση και ο άλλος να με «τοποθετήσει» κάπου και απλώς να με προσπεράσει.\n«Δεν θα έκανα συνέντευξη στον Μιχαλολιάκο της Χρυσής Αυγής».Tweet\n«Ο Ερντογάν έχει ένα νεο-οθωμανικό όραμα για την Τουρκία, οπότε αλλάζει τελείως το πεδίο ισορροπιών Ελλάδας – Τουρκίας αλλά και οι συσχετισμοί με άλλες χώρες» (Alexandros Michailidis / SOOC).\n– Υπάρχουν πράγματα που δεν θα κάνατε, στο πλαίσιο της δουλειάς σας; Ας πούμε μια συνέντευξη με τον Μιχαλολιάκο της Χρυσής Αυγής…\nΝαι, δεν θα την έκανα αυτή τη συνέντευξη. Εχω συνειδητοποιήσει πλέον ότι παντού «υπάρχεις» εσύ και άρα μπορείς να ορίσεις εσύ το πλαίσιο και να βάλεις κάποια όρια -τα οποία είναι πολύ σαφή στο μυαλό μου, τα έχω και δεν θα τα θυσίαζα για κανέναν λόγο. Γενικά ο καθένας έχει τον χαρακτήρα και τον ρόλο του στον χώρο των μίντια. Πολύ συχνά μου ρωτούν πώς κατάφερα να συγκρατήσω την ψυχραιμία μου την ώρα του σεισμού που εκφωνούσα δελτίο. Μα, γι’ αυτό σε θέλει ο τηλεθεατής εκείνη την ώρα, όχι για να σηκωθείς και να τρέξεις.\n– Είναι πολύ σοβαρή η ελληνο-τουρκική κρίση αυτή τη φορά;\nΝαι, βέβαια, γιατί ο Ερντογάν έχει ένα νεο-οθωμανικό όραμα για την Τουρκία, οπότε αλλάζει τελείως το πεδίο ισορροπιών Ελλάδας – Τουρκίας αλλά και οι συσχετισμοί με άλλες χώρες. Είναι σαφές βέβαια ότι βρισκόμαστε σε μια φάση όπου και η Δύση επαναπροσδιορίζει τις σχέσεις της με τον Ερντογάν. Γι’ αυτό βλέπουμε και την Αμερική που μας εντάσσει σε μια συνεργασία Ελλάδας-Κύπρου-Ισραήλ υπό την αιγίδα της ή την Ευρώπη που παίρνει θέση, αν και βέβαια τον έχει ανάγκη για το μεταναστευτικό… Ο κόσμος κινείται κι αυτό έχουμε αρχίσει και εμείς στην Ελλάδα να το αντιλαμβανόμαστε -και η Νέα Δημοκρατία και ο ΣΥΡΙΖΑ. Έσπασαν πολλά ταμπού τα τελευταία χρόνια και στον ΣΥΡΙΖΑ όπως ο αντι-αμερικανισμός, η Αριστερά ήρθε στην εξουσία και πολλοί από τους μύθους κατέρρευσαν…\n«Ο ΣΥΡΙΖΑ μπήκε στον δρόμο μιας κανονικότητας, και οι αυταπάτες τελείωσαν, και οι δονκιχωτισμοί» (Giannis Liakos/POOL/SOOC).\n– Πώς ζήσατε το δημοψήφισμα που έγινε στη χώρα μας το 2015;\nΤο έζησα δύσκολα, ήμουν στο Mega τότε και βρισκόμουν έξω από το Μαξίμου με την κάμερα, όταν το ανακοίνωσε ο Τσίπρας λίγο μετά τα μεσάνυχτα. Το κανάλι μού είχε πει νωρίτερα να φύγω αλλά το δημοσιογραφικό μου ένστικτο με κράτησε εκεί. Γενικά εκείνη την περίοδο υπήρξαν πολλές υπερβολές και από τα μίντια, το ότι εμείς βρεθήκαμε στη σωστή πλευρά της ιστορίας δεν σημαίνει ότι μείναμε αλώβητοι -άλλωστε την επόμενη χρονιά το Mega έκλεισε. Οπότε είχαμε ήδη μπει σε μια διαδικασία πάρα πολύ δύσκολη ψυχολογικά. Εγώ έφυγα αμέσως τότε και πήγα στον ΣΚΑΪ, δεν έζησα αυτό που πέρασαν πολλοί συνάδελφοί μου, που έμειναν δυο-τρία χρόνια χωρίς δουλειά. Προσπάθησα βέβαια να διαφυλάξω όλες μου τις προσωπικές σχέσεις με τους ανθρώπους, δεν έπεσα στην παγίδα να μαλώσω με τον οποιονδήποτε για τα ζητήματα του διχασμού εκείνης της περιόδου.\n«Ο ΣΥΡΙΖΑ ήταν μια αναγκαιότητα, την οποία εμείς οι ψύχραιμοι δεν τη βλέπαμε».Tweet\n– Μήπως τελικά όλο αυτό που έγινε με το δημοψήφισμα εκείνη την περίοδο, βοήθησε στην εξέλιξη των πραγμάτων;\nΠάρα πολύ. Η ελληνική κοινωνία ήθελε μια εκτόνωση. Ο ΣΥΡΙΖΑ ήταν μια αναγκαιότητα, την οποία εμείς οι ψύχραιμοι δεν τη βλέπαμε. Δεν μπορούσαμε να την καταλάβουμε γιατί ήμασταν οι οπαδοί του ορθού λόγου, της κανονικότητας και όταν ακούγαμε ασυναρτησίες τρομάζαμε. Τελικά, ίσως καλώς που ήρθε, γιατί και ο ΣΥΡΙΖΑ μπήκε στον δρόμο μιας κανονικότητας, και οι αυταπάτες τελείωσαν, και οι δονκιχωτισμοί. Λύθηκε και το Μακεδονικό, κάτι που πριν από 30 χρόνια θα ήταν αδιανόητο.\n»Η μεγαλύτερη εικόνα είναι ότι έτσι έπρεπε να έρθουν τα πράγματα. Θυμάμαι ένα περιστατικό πριν από οκτώ χρόνια. Κάποιοι δημοσιογράφοι ήμασταν καλεσμένοι στο Βερολίνο -είχε μόλις εκλεγεί η κυβέρνηση Σαμαρά-Βενιζέλου- και είχαμε συνάντηση με τους πιο στενούς συνεργάτες της Μέρκελ. Είχα ρωτήσει τότε τον στενότερο συνεργάτη της, αν νιώθει ότι με αυτά που έχουν επιβάλει στην Ελλάδα στρώνουν το έδαφος για να ανεβεί στην εξουσία ο Τσίπρας και αν το φοβούνται αυτό. Η απάντησή του ήταν οκτώ λέξεις: «Όταν έρθει αυτή η ώρα, θα το αντιμετωπίσουμε». Και το 2012 δεν μπορούσα να το αντιληφθώ. Αυτοί «διάβαζαν» τα πράγματα διαφορετικά. Εμείς ήμασταν μέρος του προβλήματος και δεν μπορούσαμε. Για να μάθεις να σκέφτεσαι διαφορετικά, πρέπει να βγαίνεις από τα δικά σου πάθη και τις δικές σου προτιμήσεις -αυτό διδάχτηκα.\n«Το φαινόμενο Τραμπ δεν είναι τίποτε άλλο από το αποτέλεσμα των πρώτων 30 χρόνων της παγκοσμιοποίησης, που καλλιέργησε τον λαϊκισμό».Tweet\n«Ο Τραμπ, όπως και ο Μπόρις Τζόνσον και διάφοροι άλλοι λαϊκιστές ηγέτες υπόσχεται να σού γυρίσει κάτι πίσω, το οποίο στην πραγματικότητα δεν υπάρχει» (Alexandros Michailidis / SOOC).\n– Μια που δηλώσατε λάτρης της Αμερικής στην αρχή της συζήτησής μας, θα ήθελα να σχολιάσετε το φαινόμενο Τραμπ.\nΤο φαινόμενο Τραμπ δεν είναι τίποτε άλλο από το αποτέλεσμα των πρώτων 30 χρόνων της παγκοσμιοποίησης, που καλλιέργησε τον λαϊκισμό σε ένα μεγάλο κομμάτι των κοινωνιών της Δύσης. Η παγκοσμιοποίηση μετέφερε την παραγωγή από τη Δύση προς την Ανατολή, πάρα πολύς κόσμος έχασε τη δουλειά του, πάρα πολύς κόσμος της μεσαίας τάξης έχασε κομμάτι της ευημερίας του, με αποτέλεσμα, αν και η παγκοσμιοποίηση υποσχέθηκε καλύτερη ζωή, αυτό να μην έρθει ποτέ. Το βλέπουμε σε ένα πολύ μεγάλο μέρος της εργατικής τάξης στην Αγγλία και στη Γαλλία, το βλέπουμε και στον λευκό ψηφοφόρο της μέσης Αμερικής που ψηφίζει Τραμπ φανατικά. Διότι αυτός ο άνθρωπος έμεινε χωρίς δουλειά και ο λαϊκισμός τον αγκάλιασε, αφού είδε την παγκοσμιοποίηση όπως και τη μετανάστευση ως απειλή.\n»Αυτός ο άνθρωπος χαρακτηρίζεται ως αντιδραστικός, δεν μπορεί να δει το επόμενο βήμα αλλά επιζητά την επιστροφή σε κάτι το οποίο δεν υπάρχει πια. Ο Τραμπ, λοιπόν, όπως και ο Μπόρις Τζόνσον και διάφοροι άλλοι λαϊκιστές ηγέτες υπόσχεται να σού γυρίσει κάτι πίσω, το οποίο στην πραγματικότητα δεν υπάρχει. Η Αμερική είναι μια χώρα των αντιθέσεων, σκληρή χώρα, και νομίζω ότι και εκεί τα πράγματα θα χειροτερέψουν κι άλλο μέχρι να καλυτερέψουν. Η ιστορία ποτέ δεν πάει γραμμικά. Η Αμερική έζησε τη δεκαετία των 60s, με μια τρομερή φιλελευθεροποίηση της κοινωνίας και ακολούθησε μια εικοσαετία βαθιού συντηρητισμού, για να επιστρέψει στον Κλίντον και τον Ομπάμα.\n– Γιατί η αντιπολίτευση του Τραμπ δεν μπορεί να βρει έναν δυνατό ηγέτη – μετά τον Ομπάμα κανείς;\nΔεν υπάρχουν πολλοί χαρισματικοί άνθρωποι, αλλά οι Δημοκρατικοί δεν προσπάθησαν να βρουν τον νέο Ομπάμα, προσπάθησαν να βρουν τον Ελάχιστο Κοινό Παρονομαστή και κατέληξαν στον Μπάιντεν, για να μπορέσουν να θέσουν το δίλημμα των εκλογών ως οτιδήποτε εκτός από τον Τραμπ, ως δημοψηφισματικό δηλαδή απέναντι στον Τραμπ. Και θα δούμε τις επόμενες εβδομάδες ότι ο Ομπάμα θα επανεμφανιστεί στη σκηνή και θα ενισχύσει πολύ το μήνυμα του Μπάιντεν -είμαστε εδώ για να φύγει αυτός. Όσο για τον κορωνοϊό του προέδρου μπορεί να είναι ο «μαύρος κύκνος», σύμφωνα με τη θεωρία του Nassim Taleb, δηλαδή κάτι απρόβλεπτο που έρχεται και διαταράσσει αυτό που φαίνεται ως φυσική εξέλιξη.\nΣύριζα τραμπ χρυσή αυγή


Έχει η απάτη ισοδύναμο; - Δρόμος της Αριστεράς\nΑρχική πολιτική Έχει η απάτη ισοδύναμο;\nΔέσμευση συνενοχής της ΔΗΜΑΡ με το φαύλο πολιτικό κατεστημένο της διαπλοκής\nΤελικά, ούτε η ηγεσία της ΔΗΜΑΡ είχε διαβάσει το Μνημόνιο το οποίο, αν το θυμάται πια, το είχε καταψηφίσει και στη δεύτερη, πιο σφαγιαστική του εκδοχή τον περασμένο Φλεβάρη. Δεν εξηγείται διαφορετικά. Να πασχίζει τώρα, διά της διαρκούς επαναλήψεως, να το πιστέψει η ίδια -μάλλον μόνο το επιτελείο του Φ. Κουβέλη- το πώς δηλαδή συμβιβάζονται τα δύο σκέλη του δόγματος: «Διαφωνούμε με τα μέτρα, αλλά δεν υπονομεύουμε την κυβέρνηση». Γιατί κανείς άλλος δεν πείθεται, ούτε καν μέσα στο ίδιο τους το κόμμα.\nΕίναι πολλά, που δεν κολλάνε. Κι άρα που αποδεικνύουν πως άλλες σκοπιμότητες εξυπηρετούνται, όχι με τον πιο επιδέξιο τρόπο βέβαια. Όμως, περί αυτού πρόκειται. Πώς είναι δυνατόν, όταν έχεις καταψηφίσει το Μνημόνιο στο σύνολό του και άρα έχεις απορρίψει τον εκβιασμό, στον οποίο ξανά παγιδεύουν την εγχώρια ελίτ οι ευρωκράτες, να αναζητείς τώρα παντελώς αδύναμα ισοδύναμα, που όμως κι αυτά τα απορρίπτει η τρόικα; Ήταν πιο… χαλαρά τα πράγματα τον Γενάρη ή τον Φλεβάρη; Μήπως τότε μπλοφάρανε το Βερολίνο και οι Βρυξέλλες, δεν απειλούνταν η θέση της χώρας στην Ευρωζώνη, ούτε η κυβερνητική σταθερότητα;\nΈτσι, σήμερα, το γενικό ξεπούλημα, η εφεδρεία-διαθεσιμότητα, οι νέες άγριες περικοπές σε μισθούς και συντάξεις βαφτίζονται «δίκαιες και αναλογικές θυσίες» και προβάλλεται ως «σκληρή διαπραγμάτευση» το να μη συμβούν ακαριαίες απολύσεις και να διατηρηθούν τα αναπηρικά επιδόματα, επί του παρόντος.\nΤι έχει αλλάξει ουσιωδώς λοιπόν; Μόνο η απειλή που ένιωσε για τα καλά το καθεστώς. Και, βεβαίως, η άμεση εθελούσια επιστράτευση της ηγεσίας της ΔΗΜΑΡ στην ύστατη απόπειρα διάσωσής του. Η εξαπάτηση της «επαναδιαπραγμάτευσης» και της «απαγκίστρωσης» έπαιξαν καθοριστικό ρόλο.\nΗ ΔΗΜΑΡ έχει ακόμη επιλογές… εξευτελισμού: Δηλώνει διαφωνία, αλλά ψηφίζει. Καταψηφίζει, αλλά δεν αποσύρει τη στήριξη στην κυβέρνηση. Από όπου και να το πιάσεις βρομάει. Βρομάει δέσμευση συνενοχής με το φαύλο πολιτικό κατεστημένο της διαπλοκής, το οποίο άλλωστε στήριξε ολόθερμα, όπως αποκαλύπτεται, όχι χωρίς αντάλλαγμα, την πορεία «ευθύνης» του Φ. Κουβέλη και των ελάχιστων στελεχών τύπου Λυκούδη και Μπίστη, που παραμένουν απόλυτα πιστά σε αυτή την αχαρακτήριστη διπλότητα και υποκρισία. Είναι προφανές πως ή διαφωνείς ή ταυτίζεσαι με τα προεξοφλημένα παζάρια του Σαμαρά και του Στουρνάρα για τη συνταγή καταστροφής του νέου Μνημονίου. Κι αναλόγως στηρίζεις ή συγκρούεσαι με την κυβέρνηση.\nΔεν πρόκειται για δευτερεύον ζήτημα. Η ηγεσία του Φ. Κουβέλη όλο και περισσότερο απομονωμένη στο ίδιο της το κόμμα, προδίδεται και εκτίθεται με την προσχηματική παράθεση ισοδυνάμων. Βέβαια, το ενδεχόμενο πλήρους διαχωρισμού της ΔΗΜΑΡ από την κυβέρνηση δεν μπορεί να αποκλειστεί, κάτω από το καταλυτικό βάρος της κοινωνικής αντίδρασης. Ίσως γι’ αυτό ο πρόεδρος της ΔΗΜΑΡ, σε αντίθεση με τον κυνικά άνετο αρχηγό του ΠΑΣΟΚ, εμφανίζεται τόσο ζορισμένος στις δηλώσεις του μετά τις συσκέψεις στο Μαξίμου.


ΟΛΜΕ: Διακήρυξη για το Πολυτεχνείο – Όλοι και όλες στις εκδηλώσεις και την πορεία 17/11\nΠΑΙΔΕΙΑ 16/11/2017 - 12:56 | Author: Newsroom\nΚάλεσμα της ΟΛΜΕ για την επέτειο της Εξέγερσης του Πολυτεχνείου 17/11\nΗ δημόσια παιδεία, η δημόσια υγεία, η κοινωνική ασφάλιση ισοπεδώνονται από την εφαρμογή των μνημονίων και τα συμφέροντα Κεφαλαίου-ΕΕ-ΔΝΤ.\nΤο δικαίωμα στην εργασία κουρελιάζεται, ιδίως για τους νέους εργαζόμενους. Η ανεργία, η υποαπασχόληση, η εθελοντική και απλήρωτη «εργασία», η «μαθητεία» και η μετανάστευση δεν μπορεί να είναι το μέλλον της νεολαίας, το μέλλον αυτού του τόπου.\nΗ δημόσια περιουσία ξεπουλιέται, η χώρα εκποιείται σε τιμή ευκαιρίας.\nΤο «Ψωμί, η Παιδεία και η Ελευθερία» βιάζεται στο όνομα της κυριαρχίας των αγορών και των νεοφιλελεύθερων μνημονιακών πολιτικών κυβέρνησης, ΕΕ, ΔΝΤ και θέτει ως στόχο την ανατροπή αυτής της πολιτικής.\nΟΛΜΕ: Διεκδίκηση των αναδρομικών Δώρων και Επιδόματος Αδείας\n“Κατανομή αποσπασμένων εκπαιδευτικών σε υπηρεσίες και φορείς του Υπουργείου Παιδείας για τις εκλογές ΕΛΜΕ και ΟΛΜΕ”\nΣυνάντηση Δ. Κουτσούμπα με αντιπροσωπεία της ΟΛΜΕ\nΚατάλογος της ΟΛΜΕ για θέατρα, κινηματογράφους, βιβλιοπωλεία\nΘύελλα αντιδράσεων με αφορμή τις σχολικές καταλήψεις για το Μακεδονικό


Όλα μέσα σ' ένα τετράδιο: Πατρίδα\nΟλλανδία, Αγγλία, Γαλλία, Γερμανία, ακόμα και Ρωσία. Αν είχα έναν χάρτη και σημείωνα σε αυτόν με κουκίδες τον τόπο διαμονής των φίλων και γνωστών μου θα βγάζαμε σίγουρα ένα πολύ ενδιαφέρον συμπέρασμα. Μετανάστευση.\nΠρώτη φορά βρίσκομαι σε αυτή τη θέση: σε μία ηλικία που, τελειώνοντας με ένα πτυχίο, αποφασίζεις τι θα κάνεις με τη ζωή σου. Δεν ξέρω λοιπόν αν αυτό που μου συμβαίνει είναι κάτι γνώριμο της ηλικίας ή άπλά ένα σημείο των (δύσκολων) καιρών. Όλοι έχουν φύγει, φεύγουν, ή σχεδιάζουν να φύγουν. Θέλουν λέει να συνεχίσουν τις σπουδές τους έξω, να βρουν αξιοκρατία, να γνωρίσουν άλλους λαούς, να ασχοληθούν σοβαρά με τα- μέχρι τώρα- χόμπυ τους, να γλιτώσουν.\n"Εύκολο είναι. Μια απόφαση και μια βαλίτσα." λένε.\nΚαι η ζυγαριά? Τι θα γίνει με τη ζυγαριά? Η πατρίδα που έχεις - η πατρίδα που μπορείς να αποκτήσεις. Ουσιαστικά μιλάμε για τους ανθρώπους που αφήνεις πίσω, αφού για αυτούς που θα γνωρίσεις εκεί δεν μπορείς ακόμα να νιώσεις κάτι. Τι θα γίνει λοιπόν με αυτούς που θα μείνουν?\nΟι άνθρωποι δεν χωράνε σε βαλίτσες. Ούτε σε γράμματα. Ούτε σε οθόνες υπολογιστών. Ούτε σε αφηρημένες σκέψεις το πρωί στα λεωφορεία. Απαιτούν διπλανές θέσεις στα αεροπλάνα. Έναν χυμό πορτοκάλι στα κρυολογήματά τους. Ένα γνωστό πρόσωπο στο σκοτεινό μπαρ το βράδυ. Χαμόγελο και χασμουρητά το πρωί στο διπλανό μαξιλάρι.\nΤι θα γίνει όμως με αυτούς που θα μείνουν?\nΣυμφωνώ. Μπορεί να γίνει ο διακανονισμός. Να μπει μια τάξη στις δύο πατρίδες, με τον έναν ή τον άλλον τρόπο, και να συνυπάρξουν. Ή, ακόμα πιο απλά, μπορεί να μην χρειαστεί καν ο διακανονισμός, μπορεί αυτή η νέα πατρίδα να είναι και η μόνη τελικά. Μια απόφαση χωρίς λόγο για δισταγμούς.\nΤυχερός όμως δεν είναι αυτός που φεύγει έτσι απλά. Τυχερός είναι αυτός που, ενώ έχει την επιλογή να φύγει, κάτι τον κρατάει. Δηλαδή κάποιος ή κάποιοι. Αυτός τότε έχει βρει τη δική του πατρίδα. Μία πατρίδα που ανεξάρτητα από το γεωγραφικό πλάτος και μήκος της θα τον βγάλει ασπροπρόσωπο.\nΚαληνύχτα σας και καλημέρα σας και καλά μας ταξίδια.\nΦωτογραφία: Κάποιος, κάπου, κάποτε.\nΚέρασε η Ανώνυμος στις 1:14 π.μ.\nΣελιδοδείκτες διακοπές-ελπίζω-με-ημερομηνία-λήξης, ταξίδια\nμμμ για να δούμε.. τον καιρό που ήμουν στη θέση σου.. πολλοί έφυγαν.. τους περισσότερους τους έχασα.. τα σημέρινα τεχνικά μέσα επικοινωνίας τα βλέπαμε μόνο στον τζειμσ μποντ.. εδώ χανόμασταν στην ίδια πόλη αν αλλάζαμε διέυθυνση και συνήθειες.. :):)\nη πρώτη ιδιαία μετανάστευσης μου μπήκε το καλοκαίρι του 79 που πήγα για ένα μήνα στην οξφόρδη.. αλλά ήμουν μικρός.. όταν το 82 μπήκε σοβαρά το ερώτημα για σπουδές.. τα έξωδα μου φάνηκαν ανήθικα ηψιλά κι έμεινα εδώ.. το 93 που ο συνεργάτης μου αειδίασε το ελληνικό δημόσιο και την ελληνική πραγματικότα και γύρισε στο χωριό του.. στο λοσ αντζελες.. μου είπε να πάρω τα εργαλία μου και να πάω.. αλλά πάλι.. μώλις είχα ξεκινήσει να συνζώ με την πρώιν μου.. που δεν ήθελε ούτε γειτωνιά να αλλάξει.. πόσο μάλον ήπειρο.. τώρα.. κανείς δε με καλεί κάπου.. αν με καλούσε μάλον θα πήγαινα.. :):)\nχρονια πολλά και καλή χρονιά.. :):)\n2 Ιανουαρίου 2011 - 7:39 μ.μ.\nΟ τόπος της καρδιάς. Ο δικός μου έχει τον πεζόδρομο της Αρεοπαγίτου και χαμόγελα αγαπημένων ανθρώπων. ni!\n10 Φεβρουαρίου 2011 - 3:09 π.μ.\nΜε την καρδιά στα πόδια


Σάντουιτς με ψητά λαχανικά και λευκό τυρί - iCookGreek\nΣυνταγέςΣάντουιτς με ψητά λαχανικά και λευκό τυρί\nπιπεριές κόκκινες, πράσινες ή πορτοκαλί: 2\nμανούρι ή κατσικίσιο τυρί: 450 γρ., κομμένο σε φετάκια\nκρεμμύδι: 1 μέτριo, ψιλοκομμένο\nμαϊντανός ή βασιλικός: 2-3 κουταλιές, ψιλοκομμένος\nΚαθαρίζετε τις μελιτζάνες, τις 2 ντομάτες, τα κολοκυθάκια και τα κόβετε σε ροδέλες. Αφαιρείτε τα πόδια από τα μανιτάρια και τα καθαρίζετε με νωπή πετσέτα. Κόβετε τις πιπεριές σε λωρίδες, αφού αφαιρέσετε τους σπόρους και τα κοτσάνια.\nΠασπαλίζετε τις ροδέλες της μελιτζάνας με αλάτι και τις αφήνετε σε σουρωτήρι για 20΄ να ξεπικρίσουν. Τις ξεπλένετε και τις στραγγίζετε καλά. Αλείφετε τα λαχανικά με λάδι και τα ψήνετε στο γκριλ (ή τα τηγανίζετε) μέχρι να πάρουν ελαφρύ χρώμα και από τις δύο πλευρές. Τα στραγγίζετε σε απορροφητικό χαρτί.\nΖεσταίνετε το υπόλοιπο λάδι και σοτάρετε το σκόρδο και το κρεμμύδι. Ξεφλουδίζετε την τρίτη ντομάτα και την ψιλοκόβετε, αφού αφαιρέσετε τους σπόρους και τα υγρά της. Τη ρίχνετε στο μείγμα του κρεμμυδιού μαζί με αλατοπίπερο και λίγη ζάχαρη (προαιρετικά) και σιγοβράζετε για 20΄ μέχρι να εξατμιστούν τα υγρά. Προσθέτετε το μαϊντανό στο τέλος.\nΤοποθετείτε εναλλάξ τα ψημένα λαχανικά σε πιατέλα, βάζοντας ανάμεσα και φέτες τυριού. Περιχύνετε με μια γεμάτη κουταλιά σάλτσας κρεμμυδιού - ντομάτας και κατόπιν καλύπτετε πάλι με λαχανικά. Συγκρατείτε, αν θέλετε, το σάντουιτς με οδοντογλυφίδα.\nΕπαναλαμβάνετε τη διαδικασία μέχρι να τελειώσουν τα υλικά. Τοποθετείτε τα σάντουιτς σε ταψί ή πυρίμαχο σκεύος. Ψήνετε στους 200 °C για 3-4΄. Τα βγάζετε από το φούρνο και τα σερβίρετε ζεστά, αφού τα γαρνίρετε με φύλλα βασιλικού.\nΑπό την πηγή της καλλιέργειάς του, τον Βόρειο Ροδανό, το Viognier είναι μια λευκή ποικιλία που δεν χαρακτηρίζεται τόσο για την οξύτητα όσο για τα άφθονα φρουτώδη και ανθικά της αρώματα. Είναι ένα εξαιρετικό ταίρι για το σάντουιτς με τα λαχανικά, μπλέκοντας σε έναν ευχάριστο συνδυασμό τα αρώματα του κρασιού με εκείνα του εδέσματος.


#OnThisDay: Η Britney Spears κυκλοφορεί το “Blackout” – Music Hunter\n#OnThisDay: Η Britney Spears κυκλοφορεί το “Blackout”\nΣαν σήμερα, 15 χρόνια πριν…\nΗ πριγκίπισσα της ποπ, Britney Spears κυκλοφορεί το “Blackout.”\n#Details: Το “Blackout” είναι το 5ο studio album της Britney Spears, το οποίο κυκλοφόρησε μέσω της Jive Records. Επιλέγοντας να αποκαταστήσει τη μουσική της σταδιοδρομία μετά το τέταρτο studio album της, “In the Zone” (2003) άρχισε να σχεδιάζει το project το 2006. Οι ηχογραφήσεις συνεχίστηκαν το 2007, κατά τη διάρκεια των οποίων οι προσωπικοί αγώνες της Spears, της ακανόνιστης συμπεριφοράς και το διαζύγιό της από τον Kevin Federline επισκίασε τις επαγγελματικές της προσπάθειες.\nΓια το “Blackout” συνεργάστηκε με παραγωγούς όπως οι Danja, Bloodshy & Avant, Sean Garrett και The Neptunes σε διάφορα στούντιο ηχογραφήσεων γύρω από τις Ηνωμένες Πολιτείες, συμπεριλαμβανομένου του σπιτιού της Spears στο Λος Άντζελες, με σκοπό τη δημιουργία uptempo & high-energy μουσικής. Οι προσπάθειές τους κατέληξαν σε ένα δίσκο κυρίως dance-pop και electropop, το οποίο βλέπει επιπλέον επιρροές από το Euro disco, το dubstep και το funk. Οι στίχοι περιστρέφονται γύρω από την αγάπη, τη φήμη, τον έλεγχο των μέσων ενημέρωσης, το σεξ και το clubbing.\n#Facts: Η ηχογράφηση του album ξεκίνησε το 2006, σύμφωνα με εκπρόσωπο της Britney. Η Spears συναντήθηκε για πρώτη φορά με τον Rotem στο Las Vegas, στη Nevada τον Μάρτιο του 2006, και τον προσκάλεσε να δουλέψει στο άλμπουμ αφού άκουσε το “SOS” της Rihanna. Έγραψαν και ηχογράφησαν τέσσερα τραγούδια μαζί, συμπεριλαμβανομένου του “Everybody”, το οποίο αρχικά προσφέρθηκε στην Rihanna και τα The Cheetah Girls. Τον Ιούλιο του 2006 άρχισε να δουλεύει με τον Danja, ο οποίος έρχεται σε επαφή με συνθέτες όπως οι Keri Hilson, Jim Beanz, Marcella Araica και Corte Ellis. Η ομάδα έγραψε επτά κομμάτια για την Spears: “Gimme More”, “Break the Ice”, “Get Naked”, “Hot As Ice”, “Perfect Lover”, “Outta This World” και το “Get Back”. Η Kara DioGuardi, η οποία επίσης εργάστηκε στο “Heaven on Earth”, συνεργάστηκε στο “Ooh Ooh Baby” με την Spears ενώ ήταν έγκυος με το δεύτερο παιδί της. Η DioGuardi είπε ότι η Spears “δούλευε σκληρά” και την είπε “ασταμάτητη”. Στις 8 Νοεμβρίου 2006, την επομένη της καταθέσεώς της για διαζύγιο από τον Federline, η Spears ηχογράφησε το “Radar” με τον Ezekiel Lewis και τον Patrick M. Smith των The Clutch στο Sony Music Studios στη Νέα Υόρκη. Ο T-Pain, ο οποίος συνέγραψε το “Hot as Ice”, ήταν στο στούντιο με την Spears τον Φεβρουάριο του 2007 και δήλωσε ότι ένα από τα τρία τραγούδια που ηχογραφήθηκαν τελείωσε σε μόλις μία ώρα. Το “Heaven on Earth“ γράφτηκε από τους Nicole Morier, Nick Huntington και Michael McGroarty, τους τελευταίους δύο γνωστούς ως Freescha. Παρόλο που η Morier γράφει τραγούδια με τον Greg Kurstin και άλλους καλλιτέχνες, θεωρούσε ότι “δεν είχε βρει πραγματικά τη θέση της” μέχρι που έγραψε το “Heaven on Earth”, το οποίο περιέγραψε ως “πολύ ειλικρινές τραγούδι”.\nΟ Christian Karlsson και ο Pontus Winnberg, που είναι γνωστοί ως Bloodshy & Avant, έγραψαν τα “Radar”, “Freakshow” και “Toy Soldier” στα τέλη του 2006. Όταν το album θεωρήθηκε ολοκληρωμένο, πείστηκαν από την Teresa LaBarbera Whites να δουλέψουν σε ένα νέο κομμάτι. Ο Winnberg σχολίασε ότι ήταν πάντα ένας “άγραφος κανόνας” να μην γράφουν τραγούδια για την προσωπική ζωή της Spears, αφού το “Sweet Dreams My LA Ex”, τραγούδι απάντησης στο “Cry Me a River” του Justin Timberlake, απορρίφθηκε από την δισκογραφική της εταιρεία . Ωστόσο, το duo έγραψε το “Piece of Me” με τον Klas Åhlund ούτως ή άλλως ως απάντηση στους κριτικούς της Spears και το έστειλε στην τραγουδίστρια, το οποίο “αγάπησε”. Μεταξύ των παραγωγών που εργάστηκαν στο Blackout αλλά δεν συμπεριλήφθηκαν στο τελικό album ήταν ο Scott Storch, ο Dr. Luke και ο Ne-Yo.\n#Release: Το “Blackout” είχε προγραμματιστεί να κυκλοφορήσει στις 13 Νοεμβρίου 2007. Ωστόσο, η Jive ανακοίνωσε στις 10 Οκτωβρίου 2007 ότι η ημερομηνία κυκλοφορίας θα στις 30 Οκτωβρίου 2007, λόγω μη εξουσιοδοτημένων διαρροών.\n#Promotion: Μετά από ημέρες εικασίας των μέσων ενημέρωσης, επιβεβαιώθηκε στις 6 Σεπτεμβρίου 2007 ότι η Spears θα ανοίξει τα Βραβεία MTV Video 2007 στο Pearl Theatre στο Palms Hotel and Casino στο Las Vegas στις 9 Σεπτεμβρίου 2007. Η παράσταση ξεκίνησε με το lip sync της Spears στο τραγούδι “Trouble” του Elvis Presley του 1958. Το “Gimme More” ξεκίνησε και η κάμερα περιστρέφεται για να αποκαλύψει τη Spears που φορούσε ένα μαύρο μπικίνι με μαργαριτάρια και μαύρες μπότες.\nΣε αντίθεση με τα προηγούμενα album της Spears, το Blackout δεν προωθήθηκε έντονα μέσω συνεντεύξεων σε περιοδικά, talk-show εμφανίσεων ή τηλεοπτικών performances εκτός από την performance στα Video Music Awards και δεν συνοδεύτηκε ούτε από μια περιοδεία. Στις 27 Νοεμβρίου 2007, το MTV ξεκίνησε το διαγωνισμό “Britney Spears Wants a Piece of You”, στο οποίο οι fans θα μπορούσαν να φτιάξουν ένα ξεχωριστό βίντεο για το “Piece of Me”, χρησιμοποιώντας βίντεο από συνεντεύξεις και performances της Spears. Χρησιμοποιώντας το MTV Video Remixer, οι fans μπορούσαν να δημιουργήσουν ένα mashup από footage. Το βίντεο που κέρδισε έκανε πρεμιέρα στο TRL στις 20 Δεκεμβρίου 2007 και η ίδια η MTV, η Jive Records και η Spears επέλεξαν τον νικητή. Ο νικητής έλαβε επίσης μια συσκευή Haier Ibiza Rhapsody μαζί με μία ετήσια συνδρομή στο Rhapsody, καθώς και ολόκληρη τη δισκογραφία της Spears που κυκλοφόρησε στις Ηνωμένες Πολιτείες.\nΤο “Blackout” έλαβε γενικά ευνοϊκές κριτικές από τους μουσικούς κριτικούς. Ο Kelefa Sanneh της New York Times δήλωσε:\nThe electronic beats and bass lines are as thick as Ms. Spears’s voice is thin, and as the album title suggests, the general mood is bracingly unapologetic. She cuts a startlingly low profile on Blackout […] Even when she was being marketed as a clean-cut ex-Mouseketeer, and even when she was touring the country with a microphone that functioned largely as a prop, something about her was intense.\n#Charts: Σύμφωνα με την Nielsen SoundScan, το Blackout πούλησε 124.000 αντίτυπα την πρώτη ημέρα κυκλοφορίας στις Ηνωμένες Πολιτείες. Το Blackout έκανε το ντεμπούτο του στο #2, με πωλήσεις 290.000 αντιτύπων. Ήταν το πρώτο studio album της Spears που δεν έφτασε #1. Το album, όμως, καθόρισε το ρεκόρ ως το the best-selling digital debut album από γυναίκα καλλιτέχνη την εβδομάδα εκείνη. Ως τον Μάρτιο του 2015, το album είχε πουλήσει 1.000.000 αντίτυπα στις Ηνωμένες Πολιτείες και έχει πιστοποιηθεί πλατινένιο από την Ένωση Καταγραφικών Βιομηχανιών της Αμερικής (RIAA).\nΣτον Καναδά, έκανε το ντεμπούτο του στην κορυφή του καναδικού album chart με πωλήσεις 29.000 και έγινε το πρώτο της #1 album από το Britney (2001). Έχει πιστοποιηθεί πλατινένιο από την καναδική ένωση βιομηχανίας καταγραφής (CRIA) για πωλήσεις 100.000 αντιτύπων. Στην Αυστραλία και τη Νέα Ζηλανδία, το Blackout έκανε το ντεμπούτο στους αριθμούς #3 και #8 στα official charts, αντίστοιχα. Έχει πιστοποιηθεί πλατινένιο από την ARIA για πωλήσεις 70.000 αντιτύπων. Το Blackout έκανε το ντεμπούτο του στο #2 στο UK Album Album με πωλήσεις 42.000 αντιτύπων, μόνο πίσω από το Long Road Out of Eden των Eagles. Στην Ιρλανδία, το άλμπουμ έκανε το ντεμπούτο του στην κορυφή του Irish Gram Albums, αντικαθιστώντας το Magic του Bruce Springsteen. Το Blackout έκανε επίσης ντεμπούτο στην κορυφή των ευρωπαϊκών Top 100 Albums, κρατώντας μακριά το Long Road Out of Eden των Eagles και το Eros Ramazzotti’s e² από την κορυφή του chart. Το album είχε σταθερές επιδόσεις σε ολόκληρη την Ευρώπη, φτάνοντας στην πρώτη δεκάδα σε δέκα αγορές. Σύμφωνα με την IFPI το album ήταν το τριακοστό δεύτερο best-selling album του 2007. Μέχρι το τέλος του 2008, το Blackout είχε πουλήσει 3,1 εκατομμύρια αντίτυπα παγκοσμίως.\n#Singles: 3 singles κυκλοφόρησαν από το Blackout!\nΤο “Gimme More” κυκλοφόρησε ως lead single. Έφτασε στο #3 στο Billboard Hot 100, που έγινε το 5ο top 10 entry της και επίσης το δεύτερο υψηλότερο-κορυφαίο single εκείνη την εποχή. Επίσης, έφτασε στην κορυφή των chart στον Καναδά και έφτασε στο #5 στην Αυστραλία, το Βέλγιο, τη Βραζιλία, τη Δανία, τη Γαλλία, την Ιρλανδία, την Ιταλία, τη Νορβηγία, τη Σουηδία, την Ελβετία, την Ουκρανία και το Ηνωμένο Βασίλειο.\nΤο “Piece of Me” κυκλοφόρησε ως το δεύτερο single από το album. Οι κριτικοί έδωσαν στο τραγούδι θετικά reviews, επαινώντας την παραγωγή του και τους προκλητικούς στίχους του, αναφέροντάς το ως ένα από τα highlights του Blackout. Το Rolling Stone ταξινόμησε το τραγούδι στο 15 στη λίστα των 100 καλύτερων τραγουδιών του 2007. Έφτασε στην πρώτη θέση στην Ιρλανδία και έφτασε τις 10 πρώτες θέσεις στην Αυστραλία, την Αυστρία, τον Καναδά, τη Δανία, τη Φινλανδία, τη Νέα Ζηλανδία, τη Σουηδία και το Ηνωμένο Βασίλειο. Στις Ηνωμένες Πολιτείες, έγινε το δεύτερο single από το album που έχει έφτασε στην κορυφή του Dance Club Songs και έφτασε στο #18 στο Billboard Hot 100 chart.\nΤο “Break the Ice” κυκλοφόρησε ως το τρίτο και τελικό single από το Blackout. Το τραγούδι έφτασε στην πρώτη δεκάδα του Βελγίου, του Καναδά, της Φινλανδίας, της Ιρλανδίας και της Σουηδίας και μπήκε στα πρώτα 40 της Αυστραλίας, της Νέας Ζηλανδίας και πολλών ευρωπαϊκών χωρών. Στις Ηνωμένες Πολιτείες, το τραγούδι έφτασε στο #43 στο Billboard Hot 100, ενώ έφτασε στο #1 στο Hot Dance Club Songs.\nΤο “Radar” αρχικά σχεδιάστηκε να κυκλοφορεί ως το τρίτο single από το Blackout, σύμφωνα με τον Ezekiel Lewis. Τελικά κυκλοφόρησε το “Break the Ice” και το “Radar” επιλέχθηκε ως το τέταρτο single. Ωστόσο, η κυκλοφορία πήγε πίσω όταν η Spears άρχισε να γράφει νέο υλικό για το 6ο της album, ‘Circus”.\nκαι τέλος ένα #FanFact: Το Blackout εμφανίστηκε στην δημοσκόπηση της δεκαετίας του Rolling Stone, όπου ψηφίστηκε το έβδομο καλύτερο album της δεκαετίας από τους αναγνώστες. Οι Times το ονόμασαν το πέμπτο καλύτερο pop album της δεκαετίας. Κατά την κατάταξή τους στα τέλη της δεκαετίας των καλύτερων άλμπουμ, το Stylus Magazine περιελάμβανε το «Blackout» στον αριθμό 54.\nΧρόνια πολλά Blackout!\n© 2017 – 2022, George Ioannou. All rights reserved.\n10th anniversary blackout Britney Spears αφιέρωμα\n#Review: Η θριαμβευτική επιστροφή της St. Vincent με το MASSEDUCTION\nGreek: Η Τριλογία του Νίνο!


Redfly Planet: -Τσίπραμ' σε θέλ(ι)ει ο βασιληάς! #2\nΑνώνυμος 16 Φεβρουαρίου 2015 - 12:39 μ.μ.\nΜου είπαν μια ιστορία:Ηταν κούκλα.Πριν λίγα χρόνια δέχτηκε μια πρόταση γάμου.Αρνήθηκε.Τον ήξερε βλέπεις από παλιά,δεν ταίριαζαν τα χνώτα τους.Κάποιοι φίλοι της τον έβρισκαν κι αλλήθωρο!Είπε όχι λοιπόν...\nΑδέλφια μου, ποιός είδε το θεό και δε φοβήθηκε! Εβαλε λυτούς και δεμένους να τη βρίζουν, μέχρι και το μισό σόι της γύρισε την πλάτη.Τόση αγάπη!\nΤο βιολί συνεχίστηκε:Αν με θες είσαι καλή και σ εκτιμώ, αν δε θες γίνεσαι πόρνη στο λεπτό!\nΤόση λογική! Τώρα παντρεύτηκε μια ηλικιωμένη και έπνευσε άλλος αέρας στο συνάφι τους.\nΜία μάλιστα του μήνυσε πως αν τα σπάσει με την άλλη, είναι έτοιμη να τον στηρίξει αυτή. Τα προικιά είναι σιδερωμένα μέσα στο σακίδιο,όλα ΟΚ σου λέω!\nΑ! Δεν σας είπα! Δεν αλληθώριζε ο άνθρωπος! Τις γριές κοιτούσε από την αρχή!


Τα Windows 10 έχουν κολλήσει στη Διάγνωση της οθόνης του υπολογιστή σας\nΤα Windows 10 διαθέτουν πολλές δυνατότητες που τη βοηθούν να βελτιστοποιήσει την απόδοσή της σε έναν δεδομένο υπολογιστή. Όταν αντιμετωπίζεται ένα σφάλμα από το λειτουργικό σύστημα, έχει δυνατότητες να παρέχει κατάλληλους πόρους στο χρήστη για να επιλύσει το πρόβλημα ή απλώς να το διορθώσει από μόνο του. Μερικές φορές, ακόμη και ο χρήστης δεν ειδοποιείται και ένα ζήτημα αποφεύγεται ή επισκευάζεται στο παρασκήνιο. Ένα τέτοιο χαρακτηριστικό είναι η διάγνωση της λειτουργίας αυτόματης επιδιόρθωσης που ξεκινά όταν ξεκινά ο υπολογιστής. Σε τέτοιες στιγμές θα δείτε ένα μήνυμα - Διάγνωση του υπολογιστή σας ή Προετοιμασία αυτόματης επισκευής . Αυτή η δυνατότητα έχει αποδειχθεί αποτελεσματική, αλλά ορισμένοι χρήστες έχουν αναφέρει ότι η διαδικασία διόρθωσης κολλάει.\nΤα Windows 10 έχουν κολλήσει στη Διάγνωση του υπολογιστή σας\nΠριν ξεκινήσετε να εργάζεστε στις επιδιορθώσεις, εκτελέστε το Hard Boot . Απενεργοποιήστε τον υπολογιστή, αφαιρέστε την μπαταρία και τον προσαρμογέα AC. Επανασυνδέστε τα και, στη συνέχεια, πατήστε και κρατήστε πατημένο το κουμπί λειτουργίας για 20 δευτερόλεπτα και δείτε αν θα ξεκινήσει κανονικά. Εάν δεν βοηθήσει, διαβάστε παρακάτω\nΣτη συνέχεια, θα πρέπει να απενεργοποιήσετε τον υπολογιστή σας και να εκκινήσετε τα Windows 10 σε ασφαλή λειτουργία. Στη συνέχεια, μπορείτε να πραγματοποιήσετε αυτές τις επιδιορθώσεις για να βγείτε τα Windows 10 από το κολλημένο Διάγνωση του υπολογιστή σας , Προσπάθεια επισκευών ή Προετοιμασία οθόνης αυτόματης επιδιόρθωσης .\nΕκτελέστε τον Έλεγχο αρχείων συστήματος & DISM.\nΕκτελέστε το CHKDSK.\nΑπενεργοποίηση αυτόματης επισκευής.\nΧρησιμοποιήστε μέσα εγκατάστασης για εκκίνηση και επιδιόρθωση του συστήματός σας.\n1] Εκτελέστε τον Έλεγχο αρχείων συστήματος και το DISM\nΕκτελέστε το CMD ως διαχειριστής και, στη συνέχεια, εκτελέστε την ακόλουθη εντολή για να εκτελέσετε τον Έλεγχο αρχείων συστήματος:\nΤώρα, για να διορθώσετε μια κατεστραμμένη εικόνα συστήματος των Windows χρησιμοποιώντας το DISM, ανοίξτε τη γραμμή εντολών (Διαχειριστής) και εισαγάγετε τις ακόλουθες τρεις εντολές διαδοχικά και μία προς μία και πατήστε Enter:\nΑφήστε αυτές τις εντολές DISM να εκτελεστούν και μόλις ολοκληρωθούν, επανεκκινήστε τον υπολογιστή σας και δείτε.\n2] Εκτελέστε το CHKDSK\nΕκτελέστε τη γραμμή εντολών ως διαχειριστής και εκτελέστε την ακόλουθη εντολή για να εκτελέσετε το chkdsk και μετά πατήστε Enter.\nchkdsk c: / στ\nΘα αρχίσει είτε να ελέγχει για σφάλματα και να τα διορθώνει είτε να ζητήσει επανεκκίνηση του συστήματος. Πατήστε Y για τον προγραμματισμό του Checker την επόμενη φορά που θα γίνει επανεκκίνηση του συστήματος.\n3] Απενεργοποίηση αυτόματης επισκευής\nΌταν έχετε ένα πρόβλημα που σχετίζεται με τη μονάδα δίσκου συστήματος, το παράθυρο Αυτόματης επιδιόρθωσης εκκίνησης ανοίγει αυτόματα κατά την εκκίνηση. Εάν πιστεύετε ότι βρίσκεστε σε τέτοια κατάσταση, μπορείτε να απενεργοποιήσετε την αυτόματη επισκευή εκκίνησης. Σε ασφαλή λειτουργία, πρέπει να ανοίξετε τη γραμμή εντολών και να εκτελέσετε την ακόλουθη εντολή:\nbcdedit / set recoveryenabled ΟΧΙ\nΕπανεκκινήστε τον υπολογιστή σας και δείτε.\n4] Χρησιμοποιήστε μέσα εγκατάστασης για εκκίνηση και επιδιόρθωση του συστήματός σας\nΜπορείτε να χρησιμοποιήσετε το εκκινήσιμο μέσο εγκατάστασης των Windows για εκκίνηση και επιδιόρθωση του συστήματός σας.\nΔημιουργήστε ένα μέσο εγκατάστασης της ίδιας έκδοσης του λειτουργικού συστήματος που είναι εγκατεστημένο στον υπολογιστή.\nΌταν φτάσετε στην οθόνη Εγκατάσταση των Windows, κάντε κλικ στο σύνδεσμο Επισκευή του υπολογιστή σας .\nΤερματισμός μετά την ολοκλήρωση της επισκευής.\nΣτη συνέχεια, ενεργοποιήστε τον υπολογιστή σας για να δείτε εάν τα Windows μπορούν να εκκινήσουν σωστά.\nΕάν όχι, τότε υπάρχουν περισσότερες προτάσεις εδώ που μπορεί να θέλετε να ρίξετε μια ματιά:\nΗ αυτόματη επισκευή δεν μπόρεσε να επιδιορθώσει τον υπολογιστή σας\nΤα Windows 10 έχουν κολλήσει κατά τη φόρτωση κάποιας οθόνης.


Ayrton Senna: 15 χρόνια θρύλος\nαπό Arrakis Την / Το Πεμ Μάης 07, 2009 10:14 am\nby Παναγιώτης Δαλαταριώφ\nΗ Πρωτομαγιά έχει βαφτεί στο πέρασμα των χρόνων με πολύ αίμα. Πέρα από το γεγονός της διεκδίκησης του οκταώρου από τους εργαζομένους, η μοίρα ήρθε αντιμέτωπη με έναν μύθο του μηχανοκίνητου αθλητισμού, τον Ayrton Senna. Ο Βραζιλιάνος πιλότος, ίσως ο κορυφαίος οδηγός αγώνων στην ιστορία της Formula 1 έχασε την ζωή του μετά από το περίφημο πλέον δυστύχημα στην πίστα της Ιμολα την 1η Μαΐου του 1994\nΟι τελευταίες στιγμές του Senna και η... ειρωνεία\n"Πήγα στην κηδεία του επειδή όλοι πήγαν στου Senna. Πίστευα ότι ήταν σημαντικό να πάει κάποιος στην δική του", ήταν τα λόγια του Max Mosley, σε ερώτηση που του έγινε για την απουσία του.\nΣε ένδειξη σεβασμού προς τον Senna και τον Ratzenberger, στο επόμενο Grand Prix του Μονακό οι δύο πρώτες θέσεις της pole position έμειναν κενές, με τις σημαίες της Βραζιλίας και της Αυστρίας να παίρνουν την θέση των μονοθεσίων. Μία άλλη τιμή για τον αξέχαστο Senna από την Βραζιλία ήρθε όταν ο αυτοκινητόδρομος που συνδέει το αεροδρόμιο του Σάο Πάουλο με το τούνελ που οδηγεί στο κέντρο της πόλης πήρε το όνομά του (σ.σ. "Avenida Ayrton Senna").\nΜετά από 15 χρόνια του θανάτου του Ayrton Senna άπαντες θυμούνται τα κατορθώματα του στις πίστες, ο επίλογος του γράφτηκε με χρυσά γράμματα, σε μαύρο φόντο και μία μόνο λέξη θα μπορούσε να τον χαρακτηρίσει... θρύλος.\nΑπλά όσα χρόνια και να περάσουν θα ζει μαζί μας...


Πρώτη καταχώρηση: Δευτέρα, 23 Νοεμβρίου 2020, 21:51\nΦίλες και φίλοι καλησπέρα και καλή εβδομάδα να έχουμε όλοι μας. Υγεία πάνω απ’ όλα γιατί όπως βλέπουμε Μία προσευχή για όσους δίνουν τη δική τους "μάχη" μόνο καλό θα κάνει...και ακούμε υπάρχει προβληματισμός σχετικά με τον Covid-19 που δεν λέει να μας παρατήσει με τίποτα.\nΤο να ακούμε καθημερινά για εκατοντάδες νεκρούς συνανθρώπους μας δεν είναι και η καλύτερη είδηση αλλά είναι αληθινή και πρέπει να μας προβληματίσει. Από την άλλη, χιλιάδες «μολύνονται», οι ΜΕΘ γεμίζουν, οπότε η πρόληψη και η προφύλαξη είναι πράγματα που πρέπει να ακολουθήσουμε με ευλάβεια.\nΣε κάθε περίπτωση να προσευχηθούμε για όλους εκεί έξω που μάχονται με το θάνατο αλλά και τους επαγγελματίες του συστήματος υγείας που δίνουν το δικό τους αγώνα για να βγουν νικητές…\nΑυτά είναι τα πιο σημαντικά προβλήματα που πρέπει να ξεπεράσουμε για να συνεχίσουμε να συζητάμε για Πλέον ζούμε σε ένα ψηφιακό περιβάλλον...αυτοκίνητα, να βγαίνουμε για… καφέ, να βλέπουμε από κοντά συγγενείς και φίλους. Μέχρι να γίνει και να συμβεί όμως αυτό, πορευόμαστε σε ένα ψηφιακό περιβάλλον που μπορεί να μην μας αρέσει αλλά μας βοηθά στο να συνεχίσουμε να προσφέρουμε, να εργαζόμαστε και να μαθαίνουμε.\nΠροσαρμογή χρειάζεται και στις ψηφιακές τεχνολογίες και να είστε σίγουροι πως όσο καλύτερα τις μάθουμε τόσο καλύτερα θα πάμε μπροστά, ιδίως όταν μας αποχαιρετήσει ο ιός.\nΗ επιτυχία είναι απλή...\nΜην ξεχνάτε πως η επιτυχία είναι απλή και μπορεί να έρθει, αρκεί να κάνεις το σωστό με τον σωστό τρόπο, τη σωστή χρονική στιγμή. Τόσο απλά και… σωστά!\nΕκθέσεις και αυτοκίνητα της χρονιάς!\nΓια σήμερα πάντως και όπως θα δείτε, η πιάτσα έχει φουλ ενημέρωση, όχι για ένα αλλά για πολλά αυτοκίνητα της χρονιάς (χάσαμε τη μπάλα πλέον και ο κόσμος έχει κουραστεί), για εκθέσεις, ψηφιακές παρουσιάσεις και πολλά άλλα.\nΌσον αφορά στην αγορά των αυτοκινήτων, παρά τα προβλήματα που υπάρχουν κρατιέται στα πόδια της και αντιστέκεται …\nΑπό κορονοϊό η πιάτσα δε μασάει..\nΓιατί το αυτοκίνητο και virtual τσουλάει…\nΜε επίσημο mail οι διοργανωτές της έκθεσης αυτοκινήτου «Αυτοκίνηση expo» έκαναν γνωστό στις εισαγωγικές εταιρείες αυτοκινήτων πως η επόμενη διεθνής έκθεση θα πραγματοποιηθεί το χρονικό διάστημα 23-31 Οκτωβρίου 2021, στο εκθεσιακό κέντρο Metropolitan expo. Το χαρακτηριστικό είναι πώς θα φιλοξενήσει και τις αγορές της νοτιοανατολικής Ευρώπης, κάτι που θα συμβεί για πρώτη φορά και ενδεχομένως να προσελκύσει πάνω από 120.000 επισκέπτες!\nΤην Τρίτη 24 Νοεμβρίου θα πραγματοποιηθεί το πρώτο ψηφιακό συνέδριο για την ηλεκτροκίνηση με την ονομασία «Electric Vehicle Conference». Όπως μαθαίνουμε ο Διευθυντής Σύνταξης του gocar Γιάννης Λημναίος, θα συντονίσει μία από τις ενότητες του ψηφιακού συνεδρίου.\nΜε την υπογραφή του «δικού» μας Κωνσταντίνου Ανανιάδη ο οποίος είναι διευθυντής marketing της εταιρείας Unicars στην Κύπρο (Audi, VW, κ.λπ.) πραγματοποιήθηκε η τηλεοπτική παρουσίαση της 8ης γενιάς VW Golf στην Κύπρο. Χαρακτηριστικό της παραγωγής είναι το μέρος που έγινε το γύρισμα και συγκεκριμένα στην Τάφρο της Πύλης Αμμοχώστου. Όλα προσαρμόστηκαν στα δεδομένα του Covid-19 ενώ το παρών έδωσε και η CEO της Unicars, Χριστιάννα Διογένους…\nΗ… Black Friday πλησιάζει και όλες ανεξαιρέτως οι εταιρίες, είτε επίσημα, είτε ανεπίσημα τρέχουν (ήδη)πάρα πολύ καλές προσφορές. Όσοι σκέφτονται αγορά αυτοκινήτου είναι μία ευκαιρία να κάνουν την έρευνά τους και θα… καταλάβουν!\nΤην Κυριακή 29 Νοεμβρίου στις 14:10 ξεκινά για 22η χρονιά το τηλεοπτικό Traction που θα μεταδοθεί από το STAR Channel. Βασικός παρουσιαστής είναι Κώστας Στεφανής και δίπλα του βρίσκονται οι: Μάνος Στεφανής, Ινώ Στεφανή, Θωμάς Ευθυμίου, Θανάσης Χούντρας και Βασίλης Τσακίρογλου.\nΤην Τρίτη 24 Νοεμβρίου ξεκινά η πρώτη ψηφιακή ελληνική έκθεση αυτοκινήτου. Ψηφιακός διοργανωτής είναι το autotriti.gr το οποίο αναμένει περισσότερους από 2 εκατομμύρια διαδικτυακούς επισκέπτες…\nTo χρονικό διάστημα 11-13 Ιουνίου 2021 θα πραγματοποιηθεί η 1η Διεθνής Έκθεση Ηλεκτροκίνησης Electromobility που είχε αναβληθεί λόγω COvid-19...\nΔύο εκθέσεις αυτοκινήτου ανακοίνωσε πως θα διοργανώσει ο Τάκης Τρακουσέλλης το 2021. Η πρώτη είναι προγραμματισμένη για το διάστημα 6-16 Μαΐου με θεματολογία «Τα νέα ηλεκτρικά και υβριδικά αυτοκίνητα και οι τεχνολογίες τους» και η δεύτερη για το διάστημα 23/9-3/10 με Premium μοντέλα. Οι δύο εκθέσεις θα είναι υπαίθριες και θα φιλοξενηθούν στον εξωτερικό χώρο του Golden Hall.\nΣυνεργασία με την ελληνική εταιρεία παιχνιδιών Desyllas Games, που μεταξύ άλλων περιλαμβάνει και ένα εβδομαδιαίο Blog που αφορά σε επίκαιρα θέματα από το μαγικό κόσμο της Formula 1, ξεκίνησε ο Πάνος Σεϊτανίδης που κάθε φορά μας εκπλήσσει θετικά με ότι καινούριο ξεκινά…\nΟι τίτλοι που αφορούν σε ψηφοφορίες για την ανάδειξη αυτοκινήτου της χρονιάς είναι πλέον αρκετοί για μία χώρα όπως είναι η Ελλάδα. Ο σημαντικότερος απ’ όλους είναι ο ευρωπαϊκός θεσμός, το γνωστό COTY που φέτος για πρώτη φορά θα ψηφίσει η Ελένη Ξενάκη από το περιοδικό 4 Τροχοί. Παρακάτω μπορείτε να διαβάσετε ποιοι υπάρχουν:\nΕυρωπαϊκό COTY: Ελένη Ξενάκη\nΠαγκόσμιο Αυτοκίνητο της χρονιάς: Μιχάλης Γεωργιάδης\nΑυτοκίνητο της χρονιάς για την Ελλάδα: 22 δημοσιογράφοι\nΑριστεία 4 Τροχοί: Βραβεία Περιοδικού 4 Τροχοί\nBest Car: Βραβεία περιοδικού AutoΤρίτη\nΕυρωπαϊκό Auto Best: Γιάννης Σταυρόπουλος\nCOTY.gr: Βραβεία περιοδικού CAR και newsauto.gr (για πρώτη φορά φέτος)\nΗ μοναδική εταιρεία που δεν συμμετέχει σε θεσμούς που αφορούν σε ψηφοφορίες σχετικά με «αυτοκίνητο της χρονιάς» είναι η Mercedes. Η BMW και σε επικοινωνία που είχαμε με τον διευθυντή δημοσίων σχέσεων του BMW Group, Κωνσταντίνο Διαμαντή, μας ξεκαθάρισε πως οι εταιρείες BMW και MINI δεν έχουν ποτέ δηλώσει πως δεν συμμετέχουν.\nΤο newsauto.gr έκανε γνωστό πως θα αναδείξει το αυτοκίνητο της χρονιάς κάνοντας χρήση του τίτλου coty.gr. Ένας τίτλος που είχε κατοχυρώσει πριν από πολλά χρόνια ο Κώστας Παπατριανταφύλλου (των περιοδικών Power, κ.λπ.) και το είχε κάνει όχι μόνο με την ελληνική κατάληξη «gr» αλλά και με άλλες. Τελικά το όνομα κατέληξε στο newsauto.gr\nΟ Πέτρος Τριανταφύλλης του Auto Τρίτη έριξε τα βελάκια του μέσω ανάρτησης που έκανε στο Facebook.\nΓια τον ερχόμενο Μάρτιο στην Ιταλία προγραμματίζεται η δημοσιογραφική παρουσίαση του ηλεκτρικού Skoda ENYAQ iV.\nΌ Βαγγέλης Γκούμας δεν είναι απλά ένας δημοσιογράφος αλλά ένας γνήσιος ρεπόρτερ που κάνει περήφανο τον κλάδο του αυτοκινήτου καθώς αρθρογραφεί και για τα αυτοκίνητα, στο star.gr. Ο καθημερινός του αγώνας περιλαμβάνει εκτός από… ρόδες, ρεπορτάζ σε νοσοκομεία, με μετανάστες, σε λεωφορεία κ.ά. που ιδίως την εποχή του Covid-19 ελάχιστοι το τολμούν. Καθημερινά τον παρακολουθούμε στο κεντρικό δελτίο ειδήσεων με την Μάρα Ζαχαρέα στο STAR Channel και τον διαβάζουμε, όπως προαναφέραμε στο star.gr\nΤη στήλη του αυτοκινήτου στην ιστοσελίδα meaculpa.gr αναλαμβάνει ο Νίκος Μιχαλόπουλος.\nΜέλος και επίσημος εκπρόσωπος της Automotive Glass Europe (AGE) στην Ελλάδα έγινε πρόσφατα η εταιρεία ΦΙΛΗΣGlass η οποία δραστηριοποιείται στην Ελλάδα τα τελευταία 8 χρόνια. Η AGE είναι ένας διεθνής οργανισμός που συσπειρώνει εταιρείες θραύσης κρυστάλλων αυτοκινήτων μεταξύ διαφόρων ευρωπαϊκών χωρών και όχι μόνο, δημιουργώντας ένα παγκόσμιο δίκτυο εξυπηρέτησης.\nΤην Τετάρτη 25 Νοεμβρίου η DS Automobile διοργανώνει δημοσιογραφική διαδικτυακή παρουσίαση για τη νέα αγωνιστική σεζόν του πρωταθλήματος Formula e που διεξάγεται με ηλεκτρικά μονοθέσια. Τη συγκεκριμένη θα έχουν την ευκαιρία να παρακολουθήσουν και Έλληνες δημοσιογράφοι.\nΤον πρωταθλητή Ελλάδας στα χωμάτινα ράλι Γιάννη Παπαδημητρίου αλλά και τον Αντώνη Αργυρόπουλο από το Παρίσι φιλοξενεί αυτή την εβδομάδα στην τηλεοπτική του εκπομπή «Πάνω από τα Όρια» ο Στράτος Φωτεινέλης. Την εκπομπή μπορείτε να παρακολουθήσετε στο Attica TV το Σάββατο στις 18:00 και σε επανάληψη την Κυριακή στις 10:00 π.μ.\nΜέσω διαδικτύου πραγματοποιήθηκαν οι αποκαλύψεις των νέων μοντέλων της Kawasaki για το 2021. Οι παρουσιάσεις για τα ZX-10R, ZX-10RR αλλά και για το ZH2 SE έγιναν στο επίσημο κανάλι της Kawasaki στο YouTube.\nΣυνεργασία με τον Γιάννη Πετρόχειλο στον τομέα της μοτοσικλέτας ξεκινά από το Σάββατο 28 Νοεμβρίου (και κάθε Σάββατο) στον ραδιοφωνικό σταθμό Ελλάδα 94,3 ο Κώστας Νικολακόπουλος.\n8. www.ethnos.gr 29\n9. www.gazzetta.gr 31\n10. www.liberal.gr 32\n2. www.autogreeknews.gr 64\n3. www.gocar.gr 206\n4. www.autotriti.gr 211\n5. www.traction.gr 225\n6. www.drive.gr 446\n7. www.autoagora.gr 524\n8. www.4troxoi.gr 606\n9. www.caranddriver.gr 622\n10. www.autoblog.gr 661\n2. www.ix.gr 6.889\n3. www.carwall.gr 8.672\n* η μέτρηση αφορά στην ημερομηνία 23/11/2020 (20:00)\n1. Βασίλης Σαρημπαλίδης: 95.900\n2. Trcoff: 29.900\n4. Tractiongr: 12.500\n6. CarGuysGr: 3.740\n7. Gocar: 3.420\n8. 4Τροχοί: 2.770\n9. Εκπομπή Οδηγώντας: 2.400\n10. Newsauto: 2.300\n11. Ariadni Gerasimidou: 2.190\n15. Γιώργος Σαργιαννίδης: 821\n*μέτρηση στις 23/11/2020 (20:00)\nΤελευταία ενημέρωση: Πέμπτη, 26 Νοεμβρίου 2020, 19:07


Ξεπερνούν τις 50.000 οι πρόσφυγες στην Ελλάδα - mazimagazine.gr\nΟ Δεκέμβριος στη «Κουκίδα» είναι γιορτινός και γεμάτος Φως\nΕσπασε για πρώτη φορά σήμερα το «φράγμα» των 50.000 προσφύγων στην Ελλάδα, με τις νέες αφίξεις να εμφανίζονται αυξημένες, μία ημέρα μετά την έναρξη εφαρμογής της συμφωνίας ΕΕ- Τουρκίας για το προσφυγικό.\nΟι πρόσφυγες σε όλη τη χώρα ανέρχονταν σε 50.411, από τους οποίους οι νέες αφίξεις το τελευταίο 24ωρο είναι 1.662.\nΗ αύξηση του αριθμού των αφίξεων προκαλεί ανησυχία, όπως επισημαίνει ο εκπρόσωπος του Συντονιστικού Οργάνου Διαχείρισης της Προσφυγικής Κρίσης, Γιώργος Κυρίτσης, καθώς για να λειτουργήσει η συμφωνία, είναι απαραίτητη η μείωση των ροών από την πλευρά της Τουρκίας.\nΜέχρι στιγμής έχει γίνει η μεταφορά περίπου των μισών προσφύγων από τα νησιά και οι πρόσφυγες που παραμένουν σε Λέσβο, Σάμο, Χίο, Κω και Ρόδο ανέρχονται σε 5.538.\nΓια τη μεταφορά τους χρησιμοποιείται όχι μόνο το λιμάνι του Πειραιά, αλλά και τα λιμάνια της Ελευσίνας και της Καβάλας.\nΑυξημένος επίσης εμφανίζεται ο αριθμός των προσφύγων που βρίσκονται στην Ειδομένη με όσους βρίσκονται εντός του camp να υπολογίζονται σε 13.250.\nΕπίσης, στο βενζινάδικο του Πολυκάστρου παραμένουν 1.250 άτομα.\nΟι νέες οδηγίες της ΕΕΤ για τα capital controls